hotchpotch/miracl-hf-unified huggingface dataset:
শেখ হবিবর রহমান
শেখ হবিবর রহমান সাহিত্যরত্ন (১৮৯০ - ৭ মে ১৯৬২) হলেন বাংলাদেশের একজন প্রখ্যাত সাহিত্যিক ও সাংবাদিক। তিনি বাংলা একাডেমির একজন “সন্মানিত ফেলো” ছিলেন।
শেখ হবিবর রহমান ১৮৯০ সালে মাগুরা জেলার শালিখা উপজেলার ঘোষগাতি গ্রামে জন্মগ্রহণ করেন। কোন কোন স্থানে তার জন্ম সাল ১৮৯১ এবং ১৮৯৪ হিসাবেও চিহ্নিত করা হয়েছে।
তিনি শিক্ষক হিসাবে ১৯১৪ সালে যশোর জিলা স্কুলে কর্মজীবন শুরু করেন এবং পর্যায়ক্রমে ১৯৩০ সাল পর্যন্ত বারাসাত সরকারি উচ্চ বিদ্যালয়, হুগলি ব্রাঞ্চ স্কুল ও বারাকপুর সরকারি উচ্চ বিদ্যালয়ে শিক্ষকতা করে খুলনায় মক্তব সাব-ইনস্পেক্টর হিসাবে ১৯৪৪ সালে অবসর গ্রহণ করেন। পরবর্তীকালে, তিনি ১৯৫১ সাল থেকে ১৯৬০ সাল পর্যন্ত খুলনা করোনেশন বালিকা বিদ্যালয়েও শিক্ষকতা করেন।
হবিবর রহমান ১৯৬২ সালের ৭ মে খুলনায় মৃত্যুবরণ করেন।
হবিবর রহমান সাপ্তাহিক মোহাম্মদী পত্রিকার সহকারী সম্পাদক (১৯১৪) এবং মাসিক বঙ্গনূর (১৯১৯) ও ঊষা পত্রিকার সম্পাদক হিসাবে দায়িত্ব পালন করেন। তিনি কলকাতায় ‘‘পারিজাত সাহিত্য কুটির’’ প্রতিষ্ঠা করেন। তার বিখ্যাত সাহিত্য-কর্মগুলো হলোঃ
‘নদীয়া সাহিত্য সভা’ তাকে ‘‘সাহিত্যরত্ন’’ উপাধিতে ভূষিত করে। সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ তাকে “সম্মানসূচক ফেলোশিপ” প্রদান করে।
হ্যারি ডিন
হ্যারি ডিন (; জন্ম: ১৩ আগস্ট, ১৮৮৪ - মৃত্যু: ১২ মার্চ, ১৯৫৭) ল্যাঙ্কাশায়ারের গারস্ট্যাং এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন তিনি। দলে তিনি মূলতঃ বোলার হিসেবে খেলতেন। বামহাতি ফাস্ট-মিডিয়াম সুইং কিংবা উপযুক্ত পরিবেশে ধীরগতিসম্পন্ন স্পিন বোলিং করতেন।
১৯০৬ সালে ল্যাঙ্কাশায়ারের পক্ষে যোগ দেন। প্রথম মৌসুমেই ৬০ উইকেট দখল করে সবিশেষ কৃতিত্বের পরিচয় দেন। ১৯০৭ সালে শতাধিক উইকেট পেলেও বেশ রান দিয়ে ফেলেন। তবে, জর্জ হার্স্টের বোলিংয়ের সাথে মিল রেখে অগ্রসর হওয়ায় বেশ সাফল্য লাভ করতে থাকেন।
শুষ্ক আবহাওয়ায় স্লো-মিডিয়াম স্পিনার হিসেবে আবির্ভূত হন। ১৯১০ সালে ১৩৭ উইকেট দখল করে ল্যাঙ্কাশায়ারের প্রথম একাদশের সেরা বোলারের মর্যাদা লাভ করেন। ১৯১১ সালে ওয়াল্টার ব্রিয়ারলি ব্যবসায়িক দায়বদ্ধতার কারণে খেলা থেকে সরে আসলে ডিনের ওপর চাপের সৃষ্টি হয়। তাস্বত্ত্বেও কাউন্টি চ্যাম্পিয়নশীপে ১৫৭ উইকেট পান যা প্রথম-শ্রেণীর ক্রিকেটে নিকটতম বোলারের চেয়ে ২৩ উইকেট বেশী ছিল। ছয় খেলায় ব্রিয়ারলির সাথে অংশ নিয়ে দুজনে অবিস্মরণীয় বোলিং নৈপুণ্য প্রদর্শন করেন। ক্যান্টারবারিতে কেন্টের বিপক্ষে শুরুতেই তাঁরা আট উইকেট তুলে নেন মাত্র ৫৮ রানে। খেলায় দুজনে সবগুলো উইকেট লাভ করেন। তন্মধ্যে, ব্রিয়ারলি ১২/২১৮ ও ডিন পান ৮/১৪৪। এরফলে কেন্টের হ্যাট্রিক শিরোপায় বাঁধা হয়ে দাঁড়ায়।
১৯১২ সালে স্পিনের দিকে ঝুঁকে পড়েন তিনি। ওল্ড ট্রাফোর্ডে ওরচেস্টারশায়ারের বিপক্ষে ১৩/৪৯ ও কেন্টের বিপক্ষে ১৫ উইকেট দখল করেন। ১৯১৩ সালে বৃষ্টি আক্রান্ত গোলাপের খেলায় সেরা ক্রীড়াশৈলী প্রদর্শন করেন। প্রথম ইনিংসে ৯/৬২ ও দ্বিতীয় ইনিংসে ৮/২৯ পান। খেলায় তাঁর বোলিং পরিসংখ্যান ছিল ১৭/৯১ যা অদ্যাবধি প্রথম শ্রেণীর খেলায় ল্যাঙ্কাশায়ারের পক্ষে বা ইয়র্কশায়ারের বিপক্ষে সেরা হিসেবে চিহ্নিত।
১৯১৪ সালে মৌসুমের প্রথমার্ধের অধিকাংশ সময়ই খেলার বাইরে অবস্থান করেন। তবে ফিরে এসে শক্তিশালী হ্যাম্পশায়ারের বিপক্ষে ১৩/৮৪ পেয়েছিলেন। ১৯১৯ সালে বেশ দূর্বল ক্রীড়াশৈলী উপহার দেন। কিন্তু, ১৯২০ সালে স্বরূপ ধারন করে সমালোচকদের উপযুক্ত জবাব দেন। ১২০ উইকেট নেন তিনি। লরেন্স কুককে সাথে নিয়ে ল্যাঙ্কাশায়ারকে দ্বিতীয় স্থানে নিয়ে যান। 
১৯১২ সালের ত্রি-দেশীয় প্রতিযোগিতায় তিন টেস্টে অংশ নেন। গ্রীষ্মের ঐ প্রতিযোগিতায় দক্ষিণ আফ্রিকার বিপক্ষে দুইবার ও অস্ট্রেলিয়ার বিপক্ষে এক খেলায় তাঁর উপস্থিতি ছিল। পোতানো পিচের অস্ট্রেলিয়ার বিপক্ষে উনিশ রানে চার উইকেট পান। নিজ দেশে অনুষ্ঠিত পরবর্তী সিরিজ শুরু হবার পূর্বে অবসরের কথা জানান দেন।
১৯২৬ সাল পর্যন্ত খেলা চালিয়ে যান। অবসর নেয়ার পর রোসাল স্কুলের কোচের দায়িত্ব পালন করেন হ্যারি ডিন। ৭৩ বছর বয়সে 
১২ মার্চ, ১৯৫৭ তারিখে ৭৩ বছর বয়সে ল্যাঙ্কাশায়ারের গারস্ট্যাং এলাকায় দেহাবসান ঘটে তাঁর।
ডাঃ ওয়াই. এস. রাজশেখরা রেড্ডী এসিএ-ভিডিসিএ ক্রিকেট স্টেডিয়াম
ডাঃ ওয়াই এস রাজশেখরা রেড্ডী ACA-VDCA ক্রিকেট স্টেডিয়াম বিশাখাপত্তনম শহরে অবস্থিত একটি বহুমুখী স্টেডিয়াম। মূলত ক্রিকেট খেলার জন্য এটি ব্যবহৃত হয়।
ভীমকুণ্ড
ভীমকুণ্ড মধ্যপ্রদেশের একটি প্রাকৃতিক জলাধার ও পবিত্র স্থান যা ছতরপুর জেলায় অবস্থি। এটি ছতরপুর থেকে প্রায় ৮০ কিমি দূরত্বে অবস্থিত। এই কুণ্ডের জল চমকপ্রদভাবে নীল রঙের। এই কুণ্ডের গভীরতা অসীম বলে বিশ্বাস করা হয়। স্থানীয়রা বলছেন, ভীমকুণ্ডের জলস্তর ২০০৪ সালে যখন সুনামি আঘাত হানে তখন প্রায় ৩০ মিটার পর্যন্ত বেড়ে যায়।
হিন্দু মহাকাব্য মহাভারতে পাণ্ডবদের বর্ণনায় ভীমকুণ্ডের উল্লেখ করা হয়েছে। দ্রৌপদী তপ্ত সূর্যের কারণে ক্লান্তি ও তৃষ্ণার্ত বোধ করলে; পাণ্ডবগণের মধ্যে বেশি শক্তিধর ভীম তাঁর লাঠি দ্বারা মাটিতে আঘাত করে এবং জল বের হওয়া শুরু হয় ও এভাবে এই জলাধারটির উৎপত্তি হয়।
এই কুণ্ডটি একটি ভূগর্ভস্থ গুহার মধ্যে ও গুহার মুখ থেকে প্রায় ৩০ মিটার ভেতরে অবস্থিত। প্রবেশদ্বারের বামে একটি ছোট শিবলিঙ্গ আছে; কিন্তু এখানে সত্যিই বিস্ময়কর ব্যাপার হল, গুহার ছাদে কুণ্ডের ঠিক উপরে একটি ছোট খোলের মতো গর্ত আছে, কারণ হিসেবে বিশ্বাস করা হয় যে এই স্থানটি ভীমের গাদা দিয়ে আঘাত করার ফলে হয়েছে। এই জলাধারটির গভীরতা অসীম বলে বিশ্বাস করা হয়।
জলাধারটির চমকপ্রদ নীল জল ও লাল পাথরের দেওয়াল মিলে বৈপরীত্যের সুন্দর উদাহরণের সৃষ্টি করেছে। এর চার পাশে আরও কিছু গুহা রয়েছে কিন্তু গুহাগুলোর কোথায় যাচ্ছে তার সন্ধান কোনও যথেষ্ট সাহসী দিতে পারেননি। এ কারণে এটিকে রহস্যময় ও উত্তেজনাপূর্ণ মনে করা হয়; এবং মহাকাব্যে বর্ণিত ধারণায় লোক বিশ্বাস করে।
আরেকটি কিংবদন্তি আছে যে, ঋষি নারদ ভক্তিভরে প্রভু বিষ্ণুর প্রশংসায় গন্ধর্ব গানের (স্বর্গীয় গান) সাধনা করেছিলেন। তাঁর ভক্তিতে প্রভু বিষ্ণু প্রসন্ন হয়ে এই কুণ্ডটিতে আবির্ভূত হন; এবং বিষ্ণুর নীল রঙের কারণে কুণ্ডের জল নীল রঙে পরিণত হয়। বলা বাহুল্য, এই জলাধারটি নীলকুণ্ড ও ঋষির নামানুসারে নারদকুণ্ড নামেও পরিচিত।
মাইকেল অউজিয়ালো
মাইকেল অউজিয়ালো (Michael Ausiello) (২৩ ফেব্রুয়ারী, ১৯৭২) হচ্ছেন একজন মার্কিন টেলিভিশনের সাংবাদিক এবং অভিনেতা। তিনি "টিভি গাইডের" একজন সিনিয়র লেখক। ২৮ মে, ২০০৮ এ অসিলো সাপ্তাহিক বিনোদনের জন্য টিভি গাইড ছেড়ে দেন। এবং ২০০৮ এর ২ জুলাই নিজের প্রথম ব্লগ লিখেন। ২০১০ এ তিনি নতুন টিভি সাইট টিভি লাইন খুলেন।
অউজিয়ালো নিউ জার্সির রোসেলো পার্কে বড় হয়েছেন। তিনি ক্যালিফোর্নিয়ার সাউদার্ন বিশ্ববিদ্যালয় থেকে স্নাতক পাস করেন এবং "সোপ ইন ডেথ" ম্যাগাজিনের সিনিয়র সম্পাদক হিসেবে দায়িত্ব পালন করেন।
অউজিয়ালো ২০০০ সালে টিভি গাইডের জন্য লিখালিখি শুরু করেন। টিভি গাইডে আট বছর অতিক্রম করার পর তিনি ম্যাগাজিন এবং তার ওয়েবসাইট উভয়ের জন্য লেখা শুরু করেন। অউজিয়ালোর "দ্য অউজিয়ালো রিপোর্টের" ভডকাস্ট ভার্সন ছিল।
অউজিয়ালো টিভি গাইড ছাড়াও "টুডে", "গুড মর্নিং আমেরিকা", "ফক্স এন্ড ফ্রেন্ডস", "আমেরিকান মর্নিং", "ইনসাইড এডিশন", "এক্সট্রা", "এক্সেস হলিউড", এবং "এন্টারটেইনমেন্ট টুনাইটে" অবদান রাখেন। তিনি সিরিয়াস স্যাটেলাইট রেডিওর' জনপ্রিয় অনুষ্ঠান, "OutQ in the Morning" (Channel 109)এ প্রায় প্রতি শুক্রবার উপস্থাপক ল্যারি ফ্রিকের সাথে থাকতেন। সেখানে তারা বিভিন্ন বিষয় নিয়ে আলোচনা করতেন।
বিভিন্ন ধরিনের অভিনেতা ও প্রযোজক যেমন এমি শেরম্যান-পাল্লাদিনোর মত মানুষদের সাথে থাকার সুবাদে অউজিয়ালো "গিলমোর গার্লস", "ভেরোনিকা মার্স", এবং "স্কার্বস" এ অভিনয় করেন।
অউজিয়ালো একজন পেস্কা-নিরামিষাষী, সাম্প্রতিক সময়গুলোতে নিউ ইয়র্ক এবং লস এঞ্জেলসে বাস করছেন।
অউজিয়ালো একজন পুরুষ সমকামী এবং আলোকচিত্রী কিট কাওয়ানকে (Kit Cowan) বিবাহ করেছেন। ২০১৫ সালের ৫ ফেব্রুয়ারী কাওয়ান দুরারোগ্য রোগ নিউরোএন্ড্রোকিন ক্যান্সারে মৃত্যুবরণ করেন। অউজিয়ালো তার ২০১৭ সালের স্মৃতিকথা "স্পয়লার এলার্ট: দ্য হিরো ডাইস" (Spoiler Alert: The Hero Dies) এ কিটের শেষ সময়ের কথা এবং তাদের ১৩ বছরের সম্পর্কের কথা ধারবাহিকভাবে লিপিবদ্ধ করেন।
জামেয়া তাওয়াক্কুলিয়া রেঙ্গা মাদ্রাসা
জামেয়া তাওয়াক্কুলিয়া রেঙ্গা হচ্ছে সিলেট জেলার দক্ষিণ সুরমা উপজেলার মোগলা বাজারের পার্শ্ববর্তী রেঙ্গায় অবস্থিত একটি মাদ্রাসা। এই মাদ্রাসাটি বাংলাদেশের সিলেট শহর থেকে প্রায় দক্ষিণ দিকে, সিলেট-মৌলভীবাজার মহাসড়কের পাশে অবস্থিত। ১৯১৯ সালে এই প্রতিষ্ঠান আরকান আলী প্রতিষ্ঠা করেন; অতঃপর এর কাজ তার ছেলে খলীফায়ে মাদানি হযরত মাওলানা বদরুল আলম (রঃ) চালিয়ে যান। এর বর্তমান অধ্যক্ষ মাওলানা শামছুল ইসলাম খলিল এবং ভারপ্রাপ্ত অধ্যক্ষ মাওলানা মুহিউল ইসলাম বুরহান।
এই মাদ্রাসা প্রাথমিক, মাধ্যমিক, উচ্চমাধ্যমিক, স্নাতক, এবং স্নাতকোত্তর ইসলামী শিক্ষা প্রদান করে।
২০১৫ সালের মোতাবেক, এই প্রতিষ্ঠানে ৪২ জন কর্মকর্তা (প্রশাসনিক এবং শিক্ষা বিষয়ক) এবং প্রায় ১৩৫০জন শিক্ষার্থী রয়েছে।
আত্মজীবনী
আত্মজীবনী হচ্ছে লেখকের স্বরচিত জীবনচরিত বা আত্মকথা। আত্মজীবনী বিশ্বের অন্যান্য সাহিত্যের মতো বাংলা সাহিত্যেও একটি বিশেষ স্থান তৈরি করতে সক্ষম হয়েছে। উনিশ শতকের আগে বাংলা ভাষায় কোনো আত্মজীবনী লেখা হয়নি।
প্রাচীন ও মধ্যযুগের গীতিকবিতায় ভণিতার মাধ্যমে আত্মপরিচয় তুলে ধরার প্রয়াস লক্ষিত হয়। কাহিনীকাব্যে আত্মপরিচয় অনেকটা বিস্তৃত আকারে লেখা হয়েছে। চন্ডীমঙ্গল কাব্যে মুকুন্দরাম চক্রবর্তী ও পদ্মাবতী কাব্যে আলাওল এভাবে নিজের পরিচয় দিয়েছেন। কিন্তু এগুলো আধুনিক ধারার আত্মজীবনীর মধ্যে পড়ে না।
সাহিত্য হিসেবে আত্মজীবনীর উপযুক্ত প্রকাশ ঘটে উনিশ শতকের গোড়ার দিকে। দেওয়ান কার্তিকেয়চন্দ্র রায় প্রথম আত্মজীবনী রচনা করেন। উনিশ শতকের মধ্যভাগে কতিপয় সামাজিক-রাজনৈতিক বিদ্রোহের মধ্য দিয়ে জাতীয়তাবোধ ও স্বাধিকার চেতনা জাগ্রত হলে আত্মচরিত রচনার প্রচেষ্টা বৃদ্ধি পায়। তবে সকল আত্মজীবনী এক মাপের ও এক চরিত্রের নয়। কেউ কেউ আত্মজীবনী রচনার ক্ষেত্রে বাল্যস্মৃতির ওপর অধিকতর গুরুত্ব দিয়েছেন, আবার কেউ কেউ গুরুত্ব দিয়েছেন কর্মজীবনের ওপর। কিছু কিছু আত্মজীবনী আছে যেগুলির রচয়িতা সমকালীন আর্থ-সামাজিক সম্পর্কের ওপর অধিকতর গুরুত্ব দিয়েছেন।
আত্মজীবনী রচনা করতে গিয়ে বাল্যস্মৃতির ওপর গুরুত্ব দিয়েছেন এমন বিশিষ্ট কয়েকজন লেখক ও তাঁদের জীবনীগ্রন্থের নাম হলো: রবীন্দ্রনাথ ঠাকুর এর ছেলেবেলা, শরৎচন্দ্র চট্টোপাধ্যায় এর বাল্যস্মৃতি, সত্যেন্দ্রনাথ ঠাকুর এর আমার বাল্যকথা, গিরিশচন্দ্র বিদ্যারত্ন এর বাল্যজীবন, মন্মথনাথ মজুমদার এর আদর্শ ছাত্রজীবন ইত্যাদি। এ ছাড়া অনেক পূর্ণাঙ্গ আত্মজীবনীতেও বাল্যস্মৃতি উল্লেখযোগ্য।
জামেয়া লুথফিয়া আনোয়ারুল উলুম হামিদনগর মাদ্রাসা
জামেয়া লুথফিয়া আনোয়ারুল উলুম হামিদনগর, "বরুনা মাদ্রাসা" নামেও পরিচিত, বাংলাদেশের সিলেট অঞ্চলের একটি সবচেয়ে পুরাতন এবং প্রসিদ্ধ কওমি মাদ্রাসা। ১৯৪১ সালে, দারুল উলুম দেওবন্দ "শায়খুল হাদিস সৈয়দ হুসাইন আহমদ মাদানী (রহঃ)" এর একজন শিষ্য এবং খলীফা, "হযরত মাওলানা শায়েখ লুথফুর রহমান বর্নবী (রহঃ)" "জামেয়া লুথফিয়া আনোয়ারুল উলুম হামিদনগর" মাদ্রাসা প্রতিষ্ঠা করেন। এই প্রতিষ্ঠানে ধর্মীয় ও পার্থিব বিষয়ে শিক্ষা নিতে ১৫০০ শিক্ষার্থী অধ্যয়নরত এবং ৫৫জন শিক্ষক কর্মরত আছেন। মাদ্রাসাটি দিনদিন এগিয়ে যাচ্ছে।
এই মাদ্রাসাটি প্রাথমিক শ্রেণী থেকে শুরু করে উচ্চতর ডিগ্রী "তাকমিল ফীল হাদিস (টাইটেল)" পর্যন্ত ইসলামি শিক্ষা প্রদান করে থাকে। নিচের বিভাগসমূহে উচ্চতর ডিগ্রী প্রদান করা হয়:
এবং অন্যান্য গুরুত্বপূর্ণ বিভাগ।
"মাসিক হেফাজতে ইসলাম" নামে বাংলায় একটি মাসিক ম্যাগাজিন "জামেয়া লুথফিয়া আনোয়ারুল উলুম হামিদনগর" মাদ্রাসা প্রকাশ করে থাকে।
জামিয়া মাদানিয়া আঙ্গুরা মুহাম্মদপুর
জামেয়া মাদানিয়া আঙ্গুরা মুহাম্মদপুর (জামিয়া আঙ্গুরা বা সাধারণভাবে আঙ্গুরা মাদ্রাসা হিসেবে পরিচিত), হচ্ছে একটি বিখ্যাত কওমি মাদ্রাসা যা বাংলাদেশের সিলেট অঞ্চলের বিয়ানীবাজারে অবস্থিত।
এই প্রতিষ্ঠানটি বাংলাদেশের একটি প্রখ্যাত কওমি মাদ্রাসা এবং ইসলামি ইনস্টিটিউট। এটি ১৫ এপ্রিল ১৯৬১ (১৭ সফর ১৩৮১ হিজরি) সালে প্রতিষ্ঠিত হয়। শিহাবুদ্দিন নামের একজন আলীমের দ্বারা এই প্রতিষ্ঠানটি স্থাপিত হয়, এবং পরবর্তীতে এর কাজ মাওলানা আব্দুল হাই চালিয়ে নিয়ে যান।
জামেয়া মাদানিয়া আঙ্গুরা মুহাম্মদপুর একদম শিশু শ্রেণী থেকে উচ্চতর পর্যায় পর্যন্ত শিক্ষাদান করে থাকে। শিক্ষাস্তর :
১. এ, সি, ই, একাডেমী (শিশু শ্রেণী)
২. হিফ্‌য-উল-কুরআন
৩. সাধারণ ইসলামি শিক্ষা
সিলেট বিজ্ঞান ও প্রযুক্তি কলেজ
সিলেট বিজ্ঞান ও প্রযুক্তি কলেজ হচ্ছে বাংলাদেশের সিলেট শহরের একটি উচ্চমাধ্যমিক কলেজ। শাহ জালাল দরগার পাশে মীরের ময়দান এলাকায় এই কলেজটি অবস্থিত। ২০১৪ সালে প্রতিষ্ঠিত এই কলেজটি শহরের মধ্যে বিজ্ঞান শিক্ষায় নিয়োজিত একটি প্রতিষ্ঠান। ২০১৬ সালে উক্ত প্রতিষ্ঠান প্রথমবারের মতো উচ্চ মাধ্যমিক পরীক্ষায় (এইচএসসি) অংশগ্রহণ করে। মুহিবুর রহমান ফাউন্ডেশন কলেজটিকে পরিচালনা করে এবং কলেজ কমিটির বর্তমান সভাপতি হচ্ছেন মুহিবুর রহমান।
জশ উইগিন্স
উইগিন্স, ১৯৯৮ সালের ২রা নভেম্বর মার্কিন যুক্তরাষ্ট্রের টেক্সাস রাজ্যের হিউস্টন শহরে জন্ম গ্রহণ করেন।
২০১৪ সালে উইগিন্স, মার্কিন দৃশ্যকাব্যিক চলচ্চিত্র "হেলিয়ন" এ "জেকব উইলসন" নামক মূল ভূমিকায় অভিনয়ের মাধ্যমে চলচ্চিত্রে অভিনয়ে নিজের আত্বপ্রকাশ করেন, চলচ্চিত্রটিতে তিনি মার্কিন অভিনেতা এ্যারন পল এবং অভিনেত্রী জুলেটি লুয়িস এর সাথে কাজ করেন, এবং চলচ্চিত্রটি পরিচালনা করেন মার্কিন চলচ্চিত্র পরিচালক কেট কেন্ডলার। চলচ্চিত্রটি ২০১৪ সালের ১৭ই জানুয়ারী, মার্কিন যুক্তরাষ্ট্রের উথাহ রাজ্যের পার্ক সিটি নামক শহরে অনুষ্ঠেও বার্ষিক চলচ্চিত্র প্রদর্শনী উৎসব সানড্যান্স ফিল্ম ফেস্টিবাল এ মুক্তি পায়, এবং একই বছরের ১৩ই জুন ঘরোয়া ভাবে মুক্তি পায়। চলচ্চিত্রটিতে তার অভিনয় শৈলী কতিপয় সমালোচকদের দ্বারা প্রশংসিত হয়।
২০১৫ সালে, উইগিন্স উত্তেজনাময় ঘটনার দৃশ্যকাব্য সমৃদ্ধ মার্কিন চলচ্চিত্র "ম্যাক্স" এ "জান্টিন উইনকোট" নামক চরিত্রে কাজ করেন, তার সাথে অভিনয় করেন মার্কিন অভিনেতা দেজন লাকোয়েক, অভিনেতা এবং পরিচালক থমাস হেডেন চার্চ এবং কানাডীয় অভিনেতা রবি এ্যামেল, এছাড়াও ম্যাক্স নামক চরিত্রে একটি কুকুর অভিনয় করে। চলচ্চিত্রটি পরিচালনা করেন মার্কিন চিত্রনাট্যকার, পরিচালক এবং প্রযোজক বোয়াজ আকিন এবং চলচ্চিত্রটি ২০১৫ সালের ২৬শে জুন জনপ্রিয় মার্কিন বিনোদনভিত্তিক প্রতিষ্ঠান ওয়ার্নার ব্রোস পিকচার কর্তৃক মুক্তি পায়।
উইগিন্স, সমর এবং রোমাঞ্চকর কাহিনীসমৃদ্ধ মার্কিন চলচ্চিত্র "লস্ট ইন দ্য সান"-এ পার্শ্ব অভিনেতা হিসেবে লুইস ভূমিকায়, মার্কিন অভিনেতা এবং সাবেক মডেল জশ ডুহামেলের সাথে অভিনয় করেন, যেটি ২০১৫ সালে মুক্তি পায়।
গোপালদী জমিদার বাড়ি
গোপালদী জমিদার বাড়ি বাংলাদেশের ঢাকা বিভাগের নারায়ণগঞ্জ জেলার অন্তর্ভূক্ত আড়াইহাজার উপজেলার এক ঐতিহাসিক জমিদার বাড়ি।
প্রায় একশত বছর আগে এই গোপালদী জমিদার বাড়ির গোড়াপত্তন হয়। এই জমিদার বাড়িটি আবার সদাসদী জমিদার বাড়ি নামেও পরিচিত। এই গোপালদী এলাকায় ৩ জন জমিদার ছিলেন আর ৩ জন ছিলেন ৩ বংশের। জমিদার বংশগুলো হলো - সর্দার, তেলি ও ভূঁঞা। এই ৩ বংশের জমিদারের মধ্যে সবচেয়ে বড় জমিদার ছিলেন সর্দার বংশধররা। সর্দার বংশের জমিদার ছিলেন শ্রী প্রসন্ন কুমার সর্দার। আর তারা ছিলেন ৩ ভাই। জমিদার শ্রী প্রসন্ন কুমার সর্দারের এক ভাইয়ের নাম ছিলো মরিন্দ্র কুমার সর্দার আর অন্য ভাইয়ের নাম ছিলো শ্রী গোপাল চন্দ্র সর্দার। আর গোপাল চন্দ্রের নাম অনসুারে এই এলাকার নাম হয় গোপালদী। এই জমিদার বংশের শেষ জমিদার ছিলেন গোপাল চন্দ্রের ছেলে খোকন সর্দার। যিনি বাংলাদেশের স্বাধীনতার পরে ভারতে চলে যান। এখানে ৩টি জমিদার বাড়ির আরেকটি হলো ভূঁঞা জমিদার বাড়ি। ভূঁঞা জমিদাররা ছিলেন ২ ভাই। হরিচন্দ্র ভূঁঞা ও কানাইচন্দ্র ভূঁঞা এবং এই জমিদার বংশের শেষ জমিদার ছিলেন জগবন্ধু জমিদার।
জমিদার বাড়িটি দোতালা এবং কারুকার্যখচিত। যা ১০১ কক্ষবিশিষ্ট বাড়ি। বাড়িটির সামনে একটি উঠান। উঠানের ৩ দিকে আরো ৩টি বাড়ি। এখানে একটি বিশাল পুকুর আছে এবং এখানে দুটি শানবাঁধানো ঘাট ছিল এবং ঘাটগুলোর মাঝে একটি দেয়াল ছিল। এই ঘাটগুলোর একটিতে পুরুষ, অন্যটিতে মেয়েরা গোসল করত। ঘাটের সিঁড়িগুলো এখনো রয়েছে যা এখন প্রায় ধ্বংসের মুখে।
ঢাকা সায়দাবাদ থেকে অভিলাস পরিবহণ বাস ছাড়ে গোপালদীর উদ্দেশ্যে। ভাড়া ৬৫/- টাকা। গুলিস্তান থেকে দোয়েল বা স্বদেশ পরিবহণে মদনপুর ৪৫ টাকায় নেমে আড়াইহাজার বা গোপালদীতে সিএনজিযোগে আসা যাবে। কলাবাগান থেকে মেঘলা পরিবহণ বাস ছাড়ে ভুলতা বা গাউছিয়া। ভাড়া ৬৫/- টাকা। গাউছিয়া নেমে একটু সামনে যেয়ে লোকাল সিএনজিতে আড়াইহাজার বাজার ভাড়া ৩০/-টাকা। আড়াইহাজার থেকে সিএনজিতে গোপালদী, ভাড়া ২৫/-টাকা। কুড়িল ফ্লাইওভারে ৩০০ফিট ক্রসিং থেকে লোকাল টেক্সিতে গাউছিয়া। ভাড়া ৮০/- টাকা। গাউছিয়া নেমে একটু সামনে যেয়ে লোকাল সিএনজিতে আড়াইহাজার বাজার ভাড়া ৩০/-টাকা। আড়াইহাজার থেকে সিএনজিতে গোপালদী, ভাড়া ২৫/-টাকা।
রতি (দেবী)
রতি (, )একজন হিন্দু প্রেম, জাগতিক আকাঙ্ক্ষা, কামলালসা, আবেগ ও যৌনতার দেবী।
খ্রিস্টধর্ম সংস্কার-আন্দোলন
খ্রিস্টধর্ম সংস্কার-আন্দোলন (), যাকে প্রোটেস্টান্ট সংস্কার-আন্দোলন (Protestant Reformation) নামেও ডাকা হয়, পশ্চিমা বিশ্বের খ্রিস্টান সম্প্রদায়ের মধ্যকার একটি বিভাজনমূলক (Schism) আন্দোলনকে বোঝায়। ১৬শ শতকে ইউরোপ মহাদেশে জার্মান ধর্মযাজক মার্টিন লুথার (Martin Luther) আন্দোলনটির সূচনা করেন এবং পরবর্তীতে সুইস যাজক জন কালভাঁ (John Calvin), হুলড্রিখ জুইংলি (Huldrych Zwingli) এবং অন্যান্য অগ্রবর্তী প্রোটেস্টান্ট সংস্কার-আন্দোলনকারীরা এটি অব্যাহত রাখেন। ধারণা করা হয় যে ১৫১৭ সালে লুথারের রচিত "পঁচানব্বইটি বিবৃতি"-র প্রকাশনার মাধ্যমে এই আন্দোলনের সূচনা। ত্রিশ বছরের যুদ্ধের শেষে ভেস্টফালেনের শান্তিচুক্তি সম্পাদনের মাধ্যমে ১৬৪৮ সালে এর সমাপ্তি ঘটে।
মার্টিন লুথারের আগেও অনেকে ক্যাথলিক গির্জার কর্মকাণ্ড সংস্কারের উদ্যোগ নিয়েছিলেন, যাদের মধ্যে ইয়ান হুস, পেটার ভালডো এবং জন ওয়াইক্লিফ উল্লেখযোগ্য। কিন্তু বেশিরভাগের মতে মার্টিন লুথারই তাঁর প্রকাশনার মাধ্যমে এই আন্দোলনটির অবতারণা করেন। মার্টিন লুথার তাঁর গ্রন্থে প্রশ্রয়ের (indulgence) বিক্রির সমালোচনা করেন এবং জোর দিয়ে বলেন যে মৃত্যু-পরবর্তী প্রায়শ্চিত্তমূলক অবস্থার (purgatory) উপরে পোপের কোনই কর্তৃত্ব নেই। তিনি আরও বলেন যে ভবিষ্যতে ব্যবহার্য পূণ্যের ভাণ্ডারের (Treasury of Merit) যে মতবাদ (doctrine) ক্যাথলিক গির্জা প্রচার করে, খ্রিস্টানদের মূল ধর্মগ্রন্থ বাইবেলে তার কোনো ভিত্তি নেই।
একাধিক পোপের মধ্যে দ্বন্দ্ব (Western Schism), রোমের ক্যাথলিক গির্জা ব্যবস্থার দুর্নীতি, জাতীয়তাবাদ ও মানবতাবাদের উত্থান এবং রনেসঁস পর্বে লব্ধ নতুন নতুন জ্ঞান, ইত্যাদি এই সংস্কার-আন্দোলনের চালিকাশক্তি হলেও মূল কারণ ছিল খ্রিস্টীয় ধর্মতাত্ত্বিক।
প্রথমে জার্মানিতে শুরু হলেও গুটেনবের্গের ছাপাখানার বদৌলতে সারা ইউরোপে এই আন্দোলন ছড়িয়ে পড়ে। এদের মধ্যে লুথারবাদী এবং কালভাঁবাদীরা ছিল সবচেয়ে বড় দুইটি দল। লুথারীয় গির্জাগুলি মূলত জার্মানি, বাল্টিক অঞ্চল ও স্ক্যান্ডিনেভিয়া অঞ্চলে প্রতিষ্ঠিত হয়। অন্যদিকে কালভাঁবাদী গির্জাগুলি সুইজারল্যান্ড, হাঙ্গেরি, ফ্রান্স, নেদারল্যান্ডস ও স্কটল্যান্ডে প্রতিষ্ঠালাভ করে। ১৫৪৭ সালে আন্দোলনটি ইংল্যান্ডের গির্জাকেও গভীরভাবে প্রভাবিত করে।
ক্যাথলিক গির্জা এই আন্দোলনের প্রত্যুত্তরে খ্রিস্টধর্মের প্রতি-সংস্কার-আন্দোলন শুরু করে। জেসুইট সম্প্রদায় প্রোটেস্টান্টদের বিরুদ্ধে লড়াইয়ে অনেক কাজ করে।
আন্দোলনের শেষে আয়ারল্যান্ড বাদে গোটা উত্তর ইউরোপ প্রোটেস্টান্টবাদের অধীনে চলে আসে। দক্ষিণ ইউরোপ ক্যাথলিক থেকে যায়। মধ্য ইউরোপে প্রচন্ড যুদ্ধ হয় এবং ত্রিশ বছরের যুদ্ধ শেষে অঞ্চলটি বিধ্বস্ত হয়ে পড়ে।
কালী নাচ
কালী নাচ বা কালীর নৃত্য হল বাংলার বিভিন্ন অঞ্চলে দেবী কালীর মুখোশ পরে বা রং-কালিতে কালী সেজে নিম্নবর্গীয় হিন্দুধর্মাবলম্বী মানুষদের মধ্যে প্রচলিত নাচ। অবিভক্ত বাংলার ঢাকা, ময়মনসিংহের টাঙ্গাইল, মালদহ, উত্তর ও দক্ষিণ দিনাজপুর, কোচবিহার ইত্যাদি অঞ্চলে এই নাচ প্রচলিত ছিল। বর্তমানে এতদাঞ্চলের হিন্দু অধ্যুষিত এলাকায় এই নাচের চল আছে।
কালীনাচে কালীর নৃত্য প্রধান হলেও কোথাও কোথাও শিব বা কার্তিক-গণেশের রূপধারীও সঙ্গে থাকেন। সর্বত্র পুরুষেরাই কালী সেজে নৃত্য করেন; তাঁর এক হাতে থাকে খাঁড়া বা তরোয়াল এবং অন্য হাতে থাকে প্রদীপ বা কাগজ/মাটির তৈরি নরমুণ্ড। অনেকক্ষেত্রে পিচবোর্ড বা কাঠ দিয়ে অতিরিক্ত দুটি হাত বানানো হয়।
নাচে ঢাক-কাঁসি বা শিঙা-রামশিঙা বাদ্যযন্ত্র হিসাবে ব্যবহৃত হয়। বিশ্বাস, নাচ আরম্ভ হওয়ার পর ধুনোর ধোঁয়া শুকিয়ে দিলে নৃত্যশিল্পীর উপর দেবী কালীর 'ভর' হয়। দেবীর ভরের বেগ যত বাড়তে থাকে নাচ তত উদ্দাম হয়ে ওঠে— শত্রুবধের নৃত্যাভিনয়ের মাধ্যমে নৃত্যের সমাপ্তি ঘটে।
গাংগাটিয়া জমিদার বাড়ি
গাংগাটিয়া জমিদার বাড়ি বাংলাদেশের ঢাকা বিভাগের কিশোরগঞ্জ জেলার অন্তর্গত হোসেনপুর উপজেলার এক ঐতিহাসিক জমিদার বাড়ি।
গাংগাটিয়া জমিদার বাড়িটির গোড়াপত্তন হয় ব্রিটিশ শাসনামল শুরুর দিকে। এই জমিদার বাড়ির আছে অনেক ইতিহাস ও ঐতিহ্য। এই জমিদার বাড়ির প্রতিষ্ঠাতা ভোলানাথ চক্রবর্তী। অন্যান্য জমিদার বাড়ির মত এটি ধ্বংসস্তুপে পরিণত না হয়ে এখনো এটি পুরোপুরি টিকে আছে। কেননা এখনো এই জমিদার বাড়ির বংশধর এই বাড়িতে বসবাস করতেছেন। এই জমিদার বাড়ির বর্তমান বংশধর হচ্ছেন মানব বাবু। মানব বাবু, তার স্ত্রী, ও বোনকে নিয়ে এই বাড়িতে বসবাস করতেছেন, তবে তাদের কোনো সন্তানাদি নেই এবং তার পরলোকগত ভাইদেরও। বর্তমানে এই জমিদার বাড়িটি মানব বাবুর বাড়ি নামেই বেশ পরিচিত। তারা জাতে ছিলেন ভ্রাহ্মণ বা পুরোহিত। যা হিন্দু ধর্মের শ্রেষ্ঠ ও মর্যাদাসম্পন্ন একটি জাতি। এই জমিদার বংশধররা ছিলেন উচ্চশিক্ষিত। এই জমিদার বংশের আদি বসবাস ছিল ভারতের কাইন্নকব্জিতে। প্রায় ছয়শত বছর আগে তারা সেখান থেকে হোসেনপুরে এসে বসতি স্থাপন করেন। পরে ব্রিটিশ শাসনামলের শুরু থেকেই তাদের জমিদারিত্ব শুরু হয় এবং দেশ ভাগের পর জমিদারি প্রথা বিলুপ্ত হলে তাদের জমিদারিও শেষ হয়।
বাংলাদেশের মহান মুক্তিযুদ্ধের সময় পাকবাহিনী এই জমিদার বাড়িতে হামলা চালায়। মানব বাবুর পিতা ও পরিবারের অন্যান্য সদস্যদেরকে তারা হত্যা করে। বর্তমানে পাকবাহিনী যে জায়গায় মানব বাবুর পিতাকে হত্যা করেছে। সেখানে তিনি একটি সমাধি তৈরি করেছেন। এই জমিদার বাড়ির মুক্তিযুদ্ধের ইতিহাসের উপর ভিত্তি করে মুক্তিযুদ্ধ জাদুঘর একটি ডকুমেন্টারি তৈরি করেছে।
জমিদারি প্রথা বিলুপ্ত হওয়ার পর অনেকদিন ধরে কোনো সংস্কার না করার কারণে জমিদার বাড়ির কিছু কিছু অংশ ভেঙ্গে যায়। পরবর্তীতে বর্তমান জমিদার বংশধর মানব বাবু জমিদার বাড়িটি সংস্কার করে নতুনত্ব করে তোলেন।
এম. এ. হান্নান
এম. এ. হান্নান হলেন বাংলাদেশের একজন প্রখ্যাত রাজনীতিবিদ।তিনি বঙ্গবন্ধু শেখ মুজিবুর রহমানের প্রেরিত স্বাধীনতার ঘোষণা কালুরঘাট স্বাধীন বাংলা বেতারকেন্দ্র থেকে প্রথম পাঠ করেন। মুক্তিযুদ্ধে অনন্য সাধারণ অবদানের জন্য ২০১৩ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
জন্ম ১৯৩০ সালের ১০ ফেব্রুয়ারি পশ্চিমবঙ্গের নদীয়া জেলার তেহট্ট থানার খাসপুর গ্রামে। তাঁর পিতা মওলানা মোহাম্মদ মুহিবুর রহমান ব্রিটিশ ভারতে কংগ্রেস ও পরে মুসলিম লীগের রাজনীতির সঙ্গে যুক্ত ছিলেন। ভারত বিভাগের পর মুহিবুর রহমান ১৯৪৮ সালে সপরিবারে মেহেরপুর জেলার আমঝুপিতে এসে বসতি স্থাপন করেন।
এম.এ হান্নান ১৯৪৯ সালে মেহেরপুরের দারিয়াপুর হাইস্কুল থেকে ম্যাট্রিকুলেশন এবং ১৯৫১ সালে কুষ্টিয়া কলেজ থেকে আই.এ পাস করেন। ঢাকার জগন্নাথ কলেজে বি.এ অধ্যয়নকালে তিনি ১৯৫২ সালে ভাষা আন্দোলনে অংশগ্রহণ করেন। পরে তিনি চট্টগ্রামে সিটি কলেজে নৈশ বিভাগে ভর্তি হন।
তিনি চার্টার্ড ব্যাংকে চাকরি গ্রহণ করেন। পরে তিনি আলফা ইন্স্যুরেন্স কোম্পানির ব্যবস্থাপক হিসেবেও চাকরি করেন।
এম.এ হান্নান ১৯৭৩ সালে আন্তর্জাতিক শ্রম সংস্থার সম্মেলনে (আই এল ও কনভেনশন) যোগ দেন। তিনি বাংলাদেশ জাতীয় শ্রমিক লীগের কেন্দ্রীয় কমিটির সহ-সভাপতি, বাংলাদেশ রেল শ্রমিক লীগের সভাপতি, চট্টগ্রাম জাতীয় শ্রমিক লীগের সভাপতির দায়িত্ব পালন করেন।
এম.এ হান্নান চট্টগ্রামে আওয়ামী লীগে যোগ দেন। তিনি ১৯৬৪ সালে চট্টগ্রাম জেলা আওয়ামী লীগের দপ্তর সম্পাদক নির্বাচিত হন। বঙ্গবন্ধু শেখ মুজিবুর রহমানের নেতৃত্বে ১৯৬৬ সালের ছয় দফা আন্দোলন এবং ১৯৬৮ সালে আগরতলা ষড়যন্ত্র মামলা বিরোধী আন্দোলনে তিনি অংশ নেন। ১৯৬৮ সালে তিনি চট্টগ্রাম জেলা আওয়ামী লীগের সাংগঠনিক সম্পাদক, ১৯৭০ সালে ভারপ্রাপ্ত সাধারণ সম্পাদক এবং পরে সাধারণ সম্পাদক নির্বাচিত হন।
১৯৭১ সালে অসহযোগ আন্দোলন চলাকালে তিনি ২৪ মার্চ চট্টগ্রাম বন্দরে ‘সোয়াত’ জাহাজ থেকে পাকিস্তানিদের অস্ত্র খালাসের বিরুদ্ধে ছাত্র শ্রমিক জনতাকে নিয়ে প্রতিরোধ সৃষ্টি করেন। তিনি বঙ্গবন্ধু শেখ মুজিবুর রহমানের প্রেরিত স্বাধীনতার ঘোষণা কালুরঘাট স্বাধীন বাংলা বেতারকেন্দ্র থেকে পাঠ করেন। পরে তিনি আগরতলা যান এবং সেখানে হরিনা যুব শিবির প্রতিষ্ঠায় ভূমিকা রাখেন।
এম.এ হান্নান ১৯৭৪ সালের ১১ জুন চৌদ্দগ্রামে এক সড়ক দূর্ঘটনায় আহত হন এবং পরদিন ফেনী হাসপাতালে তাঁর মৃত্যু হয়।
এদেশের স্বাধীকার আন্দোলন ও মুক্তিযুদ্ধে অসাধারণ অবদানের জন্য ২০১৩ সালে দেশের “সর্বোচ্চ বেসামরিক পুরস্কার” হিসাবে পরিচিত স্বাধীনতা পুরস্কার প্রদান করা হয় তাকে।
মুক্তিযোদ্ধা সংসদ
মুক্তিযোদ্ধা সংসদ হচ্ছে বাংলাদেশের স্বাধীনতা যুদ্ধে অংশগ্রহণকারী মুক্তিযোদ্ধাদের একটি অরাজনৈতিক কল্যাণমূলক সংগঠন। সংগঠনটি ১৯৭২ সালের ১৩ ফেব্রুয়ারি প্রতিষ্ঠিত হয়।
একটি কল্যাণমূলক সংগঠন হিসেবে মুক্তিযোদ্ধা সংসদ ‘খাদ্যাভাস পরিবর্তনের আন্দোলন’ এবং ‘পরিচ্ছন্ন ঢাকা নগরী কর্মসূচি’ গ্রহণ করে। এর পাশাপাশি মুক্তিযোদ্ধাদের পূনর্বাসিত করার জন্য সংসদ প্রচেষ্টা চালাতে শুরু করে।সংসদের অর্জনসমূহের মধ্যে রয়েছে মুক্তিযোদ্ধা কল্যাণ ট্রাস্ট গঠন, ১৯৭৩ সালে মুক্তিযোদ্ধাদের জন্য বিশেষ বি.সি.এস পরীক্ষা অনুষ্ঠান, সরকারি চাকুরিতে মুক্তিযোদ্ধাদের জন্য ৩০% পদ সংরক্ষণ এবং ১৯৭২ সালের ২৮ ফেব্রুয়ারির পূর্বে মুক্তিযোদ্ধাদের বিরুদ্ধে দায়েরকৃত ফৌজদারি মামলাসমূহের দায় বা শাস্তি থেকে তাদের অব্যাহতি।
দেশে সৃষ্ট নানা ধরনের পট পরিবর্তনের পরিপ্রেক্ষিতে মুক্তিযোদ্ধা সংসদের গঠনতন্ত্র একাধিকবার সংশোধিত হয়েছে। ২০০১ সালের ২৮ ফেব্রুয়ারি অনুষ্ঠিত জাতীয় কাউন্সিল সম্মেলনে অনুমোদিত গঠনতন্ত্রে সাধারণ ও সহযোগী এই দুই ধরনের সদস্য অন্তর্ভুক্তির বিধান রয়েছে: বাংলাদেশকে মুক্ত করার জন্য ১৯৭১ সালে যুদ্ধে অংশগ্রহণকারী সকল ব্যক্তি এর সাধারণ সদস্য হতে পারেন। আর বাংলাদেশের স্বাধীনতা ও সার্বভৌমত্বে বিশ্বাসী এবং সংসদের গঠনতন্ত্রের সঙ্গে সংহতি প্রকাশকারী যেকোন ব্যক্তি এর সহযোগী সদস্য হতে পারেন যদি তিনি কোনো রাজনৈতিক দলের সদস্য না হন।
সংসদের কেন্দ্রীয় কমান্ড কাউন্সিল ১০১ জন সদস্যের সমন্বয়ে গঠিত। জেলা কমিটিতে ৫১ জন, থানা কমিটিতে ৪১ জন এবং ওয়ার্ড কমিটিতে ২১ জন সদস্য। সংসদের গঠনতন্ত্রে ১৯৭৮ সালে প্রধান উপদেষ্টা এবং প্রধান পৃষ্ঠপোষকের পদ সংযোজন করা হয়েছে। মুক্তিযুদ্ধের চেতনায় বিশ্বাসী যেকোন সম্মানিত ব্যক্তি সংসদের প্রধান পৃষ্ঠপোষক এবং প্রধান উপদেষ্টা হতে পারেন। তবে তাদের অবশ্যই যথাক্রমে পৃষ্ঠপোষক কমিটি এবং উপদেষ্টা কমিটির সদস্য হতে হবে।
মুক্তিযোদ্ধা শিশু কমান্ড, মুক্তিযোদ্ধা যুব কমান্ড, মুক্তিযোদ্ধা মহিলা কমান্ড, মুক্তিযোদ্ধা কৃষক কমান্ড, মুক্তিযোদ্ধা শ্রমিক কমান্ড, মুক্তিযোদ্ধা টেক্নোক্র্যাট কমান্ড, মুক্তিযোদ্ধা শিক্ষক কমান্ড, মুক্তিযোদ্ধা সংসৃকতি কমান্ড, মুক্তিযোদ্ধা ব্যবসায়ী কমান্ড, এবং আমরা মুক্তিযোদ্ধার সন্তান কমান্ড।
গৌরারং জমিদার বাড়ি
গৌরারং জমিদার বাড়ি বাংলাদেশের সিলেট বিভাগের সুনামগঞ্জ জেলার এক ঐতিহাসিক জমিদার বাড়ি। এটি বাংলাদেশের প্রাগাধুনিক পুরাকীর্তির একটি গুরুত্বপূর্ণ নিদর্শন।
=ইতিহাস==
প্রায় দুইশত বছর আগে জমিদার রাজেন্দ্র কুমার চৌধুরী ও জমিদার রাকেশ রঞ্জন চৌধুরীর হাতে এই জমিদার বাড়ির গোড়াপত্তন হয়। প্রায় ত্রিশ একর জমির ওপর তারা এই জমিদার বাড়িটি নির্মাণ করেন। তবে তাদের সময় এখানে জমিদারি চালু হলেও মূলত জমিদার রাম গোবিন্দ চৌধুরীর সময়ে এই জমিদার বাড়িটি বিস্তৃত লাভ করে। তিনিই ছিলেন এই এলাকার প্রতাপশালী জমিদার। তার জমিদারির আমলে জমিদার বংশধর ব্যতীত অন্য কেউ এখান দিয়ে জুতা পায়ে দিয়ে হাঁটতে পারতোনা। এই জমিদার বাড়িটিতে আলাদা আলাদা ছয়টি ভবন ও রংমহল, অন্দরমহল, সিংহাসন ও জলসা ঘর রয়েছে। রংমহলের দেয়ালে নারী ও লতাপাতার ছবি আঁকা রয়েছে।
এছাড়াও মূল ভবনের ডান দিকে একটি দিঘী রয়েছে, যেটিতে জমিদার বাড়ির মহিলারা গোসল করতেন। এখানে যাতায়াতের জন্য জল বারান্দাও তৈরি করা হয়। প্রায় একশত বছর আগে এই জমিদার বাড়িটিকে ভূমিকম্পে গ্রাস করে এবং ১৯৭১-এ মুক্তিযুদ্ধের সময় পাকবাহিনীরা এই জমিদার বাড়ির ওপর ধ্বংসযজ্ঞ চালায়। ভূমিকম্পের সময় জমিদারের ছোট ভাই মাটি চাপা পড়ে মারা যায়। বর্তমানে জমিদার বংশের কেউই এখানে বসবাস করেননা। দেশ ভাগের পর জমিদারি প্রথা বিলুপ্ত হওয়ার পর এখানকার জমিদারিরও পতন হয়। আর এখানকার শেষ জমিদার ছিলেন নগেন্দ্র চৌধুরী। তবে এই জমিদার বংশধর এখনো এখানে আছেন। সর্বশেষ জমিদার নগেন্দ্র চৌধুরীর ছেলে নিরঞ্জন চৌধুরী এখন সুনামগঞ্জ শহরে স্থায়ীভাবে বসবাস করতেছেন।
বর্তমানে এই জমিদার বাড়িটি অযত্ন ও অবহেলার কারণে প্রায় ধ্বংসের মুখে। জমিদার বাড়ির দেয়ালগুলোতে শ্যাওলায় পরিপূর্ণ এবং প্রায় কয়েক জায়গা ধসে পড়েছে। পুরো জমিদার বাড়িটি এখন লতাপাতা ও জঙ্গলে জরাজীর্ণ হয়ে রয়েছে।
রাবণকাটা নৃত্য
রাবণকাটা নৃত্য হল ভারতীয় রাজ্য পশ্চিমবঙ্গের বাঁকুড়া জেলার বিষ্ণুপুরের একটি উৎসবমূলক নাচ। প্রতিবছর শারদীয় দুর্গাপূজার অষ্টমী তিথি থেকে দ্বাদশীর রাত্রিতে বিষ্ণুপুরের মল্লরাজাদের প্রতিষ্ঠিত রঘুনাথ জীউর মন্দিরের পাশে হনুমানতলায় রামায়ণের রাম-রাবণের যুদ্ধবিষয়ক এই নৃত্য অনুষ্ঠিত হয়। পণ্ডিতেরা এটিকে যথার্থ যুদ্ধনৃত্য আখ্যায়িত করেন না।
এই নাচে রামের বানরসৈন্যের হাতে একে একে ইন্দ্রজিৎ, কুম্ভকর্ণ ও রাবণবধের দৃশ্য অভিনীত হয়। দু-তিন দিন যুদ্ধের পর ইন্দ্রজিতের ধড়হীন মুণ্ড কেটে নেওয়ার অভিনয় নাচের মাধ্যমে দেখানো হয়। দ্বাদশীর রাতে রাবণের কাষ্ঠনির্মিত দশমুণ্ড তার মৃত্তিকানির্মিত দেহ থেকে দ্বিখণ্ডিত করা হয়।
নৃত্যাভিনয়ে অংশগ্রহণকারী বানরসৈন্যদ্বয় দুটি সাদারঙের এবং জাম্বুবান একটি কালোরঙের কাঠের তৈরি বেশ ভারি মুখোশ পরেন; তাদের পরনে থাকে পা পর্যন্ত ঢাকা পাটের তৈরি ঢোলা জামা। নিম্নবর্গীয় হিন্দু সম্প্রদায়ের মানুষেরাই নাচে অংশগ্রহণ করেন। অনুষ্ঠানে কোন গান থাকে না, শুধু বাদ্যযন্ত্র হিসাবে ঢাক-ঢোল, সানাই ইত্যাদি বাদ্যযন্ত্র ব্যবহৃত হয়।
কাঠি নাচ
কাঠি নাচ হল ভারতীয় রাজ্য পশ্চিমবঙ্গের বাঁকুড়া জেলার বিষ্ণুপুর ও ঝাড়গ্রাম জেলায় শারদীয় দুর্গাপুজার সময় অনুষ্ঠিত একটি দলবদ্ধ পুরুষনৃত্য। এই বীররসাত্মক নৃত্যকে শরীর গঠনের পক্ষে সহায়ক বিধায় ব্রতচারী আন্দোলনের স্রষ্টা গুরুসদয় দত্ত একে দেশাত্মবোধক সঙ্গীতের সঙ্গে পুনর্গ্রহণ করেছিলেন; তিনি এই নাচকে 'ক্রীড়া অভিপ্রায়'-এর অন্তর্ভুক্তও করেন। গুজরাটের 'ডাণ্ডিয়া রাসে'র সংগে এই নৃত্যের সাদৃশ্য লক্ষণীয়।
বিষ্ণুপুর-ঝাড়গ্রাম অঞ্চলে শারদীয় দুর্গাপূজার অষ্টমী-নবমী থেকে শুরু হয়ে সপ্তাহব্যাপী 'কাঠি নৃত্য' অনুষ্ঠিত হয়। স্থানীয় পুরুষরা শাড়িকে ঘাঘরার মতো ও ব্লাউজ পরে হাতে দুটি ছোট লালরং করা কাঠি নিয়ে দলবদ্ধভাবে গানের সংগে নাচে। অন্য একজন মাদল বা মৃদঙ্গ নিয়ে নেচে নেচে এবং ঘুরে ঘুরে গান করে, আর এই গায়ককে ঘিরে বাকীরা একটি বৃত্ত রচনা করে কাঠির আঘাতের দ্বারা তাল তুলে নাচ শুরু করে। সঙ্গে কাঁসি, আড়বাঁশি বা করতাল বাজতে থাকে। ঝাড়গ্রাম অঞ্চলের নৃত্যশিল্পীরা নাচার সময় অনেকক্ষেত্রে মুখে রং করে। এই কাঠি নাচের উপজাত আরেক ধরনের (তরল জীবনাশ্রয়ী) নাচকে 'পাতা নাচ' বলা হয়।
গানগুলি রচিত হয় পৌরাণিক শিব-পার্বতী বা উমা-মেনকা কিংবা কৃষ্ণের গোষ্ঠলীলাকে বিষয় করে। এরকম কাঠি নাচের গান নিম্নরূপ—
"সম্মুখে দাঁড়ায়ে গৌরী
কহে অতি বিনয় করি,
শুন হর করি নিবেদন। হো-হো-হোই।
এসেছেন পিতা লয়িতে
যাব জননী দেখিতে
তাই বিদায় মাগি ত্রিলোচন। হো-হো-হোই।"
কুতুপালং শরণার্থী শিবির
কুতুপালং শরনার্থী শিবির হল বাংলাদেশের কক্সবাজারের উখিয়ায় অবস্থিত একটি শরণার্থী শিবির, যেখানে প্রতিবেশী মায়ানমারে ধর্মীয় নির্যাতনের শিকার রোহিঙ্গা মুসলিমরা আশ্রয় নিয়েছে। কক্সবাজারে বাংলাদেশ সরকার পরিচালিত দুটি শরণার্থী শিবিরের মধ্যে এটি একটি, অন্যটি হচ্ছে নয়াপাড়া শরণার্থী শিবির।
কুতুপালংয়ের ইউএনএইচসিআর কার্যালয়টি সাতটি আন্তর্জাতিক সংঘ দ্বারা পরিচালিত হয়: ইউরোপীয় ইউনিয়ন, মার্কিন যুক্তরাষ্ট্র, কানাডা, জাপান, ফিনল্যান্ড, সুইডেন এবং আইকেইএ ফাউন্ডেশনের প্রধান।
"কুতুপালং শরনার্থী শিবিরকে" সরকার-পরিচালিত শিবিরের পাশে অবস্থিত একটি অস্থায়ী শিবির হিসেবেও উল্লেখ করা হয়, যদিও এটি কোন সরকারি শরণার্থী শিবিরের অংশ নয়। কুতুপালংয়ের অস্থায়ী শিবির এবং পার্শ্ববর্তী এলাকায় বছরের পর বছর ধরে মায়ানমার থেকে পালিয়ে আসা শরণার্থীরা এটাকে বড় করে তুলছে। ২০১৭ সালে কুতুপালং অস্থায়ী শিবির এবং ঘুমদুম, বালুখালী, থংখালী এবং অন্যান্য এলাকার আশেপাশের শিবিরগুলি দ্রুতগতিতে জনাকীর্ণ হয়ে ওঠে এবং শরণার্থীতে ভরতে থাকে। ইন্টারন্যাশনাল অর্গানাইজেশন ফর মাইগ্রেশন কুতুপালং-বালুখালিকে সম্প্রসারণ স্থান হিসেবে সমষ্টিগতভাবে উল্লেখ করে।
২৫ আগস্ট ২০১৭ থেকে আনুমানিক ৭,০০,০০০ রোহিঙ্গা মুসলমান ও হিন্দুরা মায়ানমার থেকে বাংলাদেশে পালিয়ে আসে, যখন মায়ানমারের সামরিক বাহিনী তাদের বিরুদ্ধে নতুন করে সামরিক অভিযান শুরু করে।
এই শরণার্থী শিবিরটি ১৯৯১ সালে অস্থায়ীভাবে যাত্রা শুরু করেছিল, যখন বার্মার সামরিক বাহিনী কর্তৃক অপারেশন পী থায়ার (অপারেশন ক্লিন আপ এন্ড বিউটিফুল ন্যাশন) শিকার হয়ে হাজার হাজার রোহিঙ্গা শরণার্থী পালিয়ে এসেছিল।
জুলাই ২০১৭ অনুযায়ী উভয় শরণার্থী শিবির মিলিয়ে প্রায় ৩৪,০০০ শরণার্থী অবস্থান করছে। ২০১৭ সালের সেপ্টেম্বরে, জাতিসংঘ শরণার্থীবিষয়ক হাইকমিশনার (ইউএনএইচসিআর) বলেন যে উভয় শরণার্থী শিবির মিলিয়ে উদ্বাস্তুর সংখ্যা ৭৭,০০০ ছাড়িয়ে গেছে। ২০১৮ সালের ১৪ জানুয়ারি অনুযায়ী, এই সম্প্রসারিত এলাকার জনসংখ্যা ছিল ৫,৪৭,৬১৬ জন, যা এটিকে বিশ্বের সবচেয়ে বড় শরণার্থী শিবির হিসেবে পরিণত করে, এরআগে কেনিয়ার দাদাবে অবস্থিত শরনার্থী শিবিরটি ২০১৭ সালের এপ্রিল পর্যন্ত ২,৪৫,১২৬জন শরনার্থী নিয়ে সংখ্যাগরিষ্ঠ ছিল।
নয়াপাড়া শরণার্থী শিবির
নয়াপাড়া শরণার্থী শিবির হল বাংলাদেশের কক্সবাজারের টেকনাফে অবস্থিত একটি শরণার্থী শিবির। এটি ধুমদুমিয়া গ্রামে অবস্থিত যা মূলত প্রতিবেশী রাষ্ট্র মায়ানমারের ধর্মীয় নির্যাতনের হাত থেকে বাঁচতে পালিয়ে আসা রোহিঙ্গা মুসলিমদের দ্বারা জনাকীর্ণ। কক্সবাজারে সরকারি পরিচালনায় দুটি শরণার্থী শিবিরের মধ্যে এটি একটি, অন্যটি হচ্ছে কুতুপালং শরণার্থী শিবির। ২০১৭ সালের জুলাই অনুসারে উভয় শরণার্থী শিবির মিলিয়ে প্রায় ৩০,০০০ শরণার্থী লোক বাস করে। সেপ্টেম্বর ২০১৭-তে, জাতিসংঘ শরণার্থীবিষয়ক হাইকমিশনার (ইউএনএইচসিআর) থেকে হিসেব করা হয় যে উভয় শরণার্থী শিবির মিলিয়ে উদ্বাস্তুর সংখ্যা ৭৭,০০০ ছাড়িয়ে গেছে।
১৪ জানুয়ারি ২০১৮ মোতাবেক, নয়াপাড়া শরণার্থী শিবিরের লিপিবদ্ধ জনসংখ্যা ২৩,০৬৫ জনের মতো ছিল।
লেখু লেখু লেখি দেলি
লেখু লেখু লেখি দেলি () সুশান্ত মনি পরিচালিত ২০১৪ সালে মুক্তি পাওয়া ওড়িয়া ভাষার চলচ্চিত্র। চলচ্চিত্রটির কাহিনিকার সিদ্ধার্থ অগরওয়াল, চিত্রনাট্যকার সুশান্ত মনি এবং সংলাপ রচয়িতা শ্রীকান্ত গৌতম।
মার্লোয়ে পেটন
মার্লোয়ে পেটন (জন্ম আগষ্ট ২, ২০০৪) একজন মার্কিন শিশু অভিনয় শিল্পী।
মার্লোয়ে পেটনের জন্ম, মার্কিন যুক্তরাষ্ট্রের ক্যালিফোর্নিয়া রাজ্যের গ্লেনডেল শহরে, তিনি তার সহোদরদ্বয়ের মধ্যে সবচেয়ে কনিষ্ঠতম। তার মেরিট লেয়িংটন নামে একজন বড় বোন রয়েছে, তিনি একজন অভিনেত্রী। তিনি তার অভিনয় জীবনের সূচনা করেন মার্কিন রোমান্টিক কাহিনী এবং হাস্যরসমূলক চলচ্চিত্র "দ্য ব্যাক-আপ প্লেন" এ অভিনয়ের মাধ্যমে, উল্লেখ্য, তখন তার বয়স ছিল মাত্র ৪ বছর। এরপর থেকে, তিনি মার্কিন হাস্যরসমূলক ধারাবাহিক "দ্য মিডল" এ হেক পরিবারের চাচাতো বোনের চরিত্র- লুসি হিসেবে আবির্ভুত হয়েছেন; তার এই অভিনয়ের জন্য তিনি ইয়ং আর্টিস্ট অ্যাওয়ার্ড পুরষ্কারের জন্য মনোনয়ন পান। তিনি মার্কিন হাস্যরস ধারাবাহিক "জেসিতে" অতিথি শিল্পী হিসেবে অভিনয়ের জন্যও পরিচিত, সেখানে তিনি ক্রীড়া শিক্ষক পেনি'র কন্যা হিসেবে অভিনয় করেন। পেইটন, ডিজনি এর পরিচারনায় তৈরী পারিবারিক কাহিনী সমৃদ্ধ মার্কিন চলচ্চিত্র "" এর একটি চরিত্র "জিঙ্গেল" এ তার কন্ঠ দেন, এছাড়াও তিনি মার্কিন টেলিভিশন চ্যানেল এবিসিতে প্রচারিত হস্যরস ভিত্তিক ধারাবাহিক "দ্য নেইবারস" এ টানের চরিত্রে অভিনয় করেছেন। তিনি ২০১৪ সালে মুক্তিপ্রাপ্ত সংগীত এবং হাস্যরসমূলক চলচ্চিত্র, "প্লাটিনাম দ্য ড্যান্স মুভি" (ড্যান্স-অফফ) এ ব্রিটিশ অভিনেত্রী ফিনোলা হুুজ, মার্কিন অভিনেতা শেইন হার্পার এবং মার্কিন অভিনেত্রী ক্যাথরিন মেকরমিক এর সাথে অভিনয় করেছেন।
টেঙ্গার চর
ভাসান চর, যা "ঠেঙ্গার চর " নামেও পরিচিত, হচ্ছে বাংলাদেশের হাতিয়া উপজেলায় অবস্থিত একটি দ্বীপ। এটা উপকূল থেকে ৩৭ মাইল দূরে বঙ্গোপসাগর এলাকায় অবস্থিত।
হিমালয় পর্বতমালা থেকে আসা পলিমাটির দ্বারা এই দ্বীপটি ২০০৬ সালে গঠিত হয়। এটা বিস্তৃত। মৌসুমি জলবায়ুর কারণে এটা প্রতিবছর জুন থেকে সেপ্টেম্বর পর্যন্ত পানির নিচে নিমজ্জিত থাকে, এমনকি এখানে বন্যার জন্য কোন বেড়িবাঁধও নেই। এই দ্বীপে কোন রাস্তাঘাট নেই।
২০১৫ সালের জুন মাসে, বাংলাদেশ সরকার এই দ্বীপে রোহিঙ্গা শরণার্থীদের পুনর্বাসনের প্রস্তাব করে। জাতিসংঘের শরণার্থী সংস্থার দ্বারা এই প্রস্তাবকে "কঠোর মোকাবেলাপূর্ণ" বলে উল্লেখ করা হয়। ২৬ জানুয়ারি ২০১৭-তে, তবুও বাংলাদেশ সরকার এই দ্বীপে উদ্বাস্তু পুনর্বাসনের আদেশ দেয়। হিউম্যান রাইটস্‌ ওয়াচ এটাকে "একটি মানবাধিকার এবং মানবিক বিপর্যয়" বলে আখ্যায়িত করে।
কাজুও আজুমা
কাজুও আজুমা (১৪ আগস্ট ১৯৩১ - ২৮ জুলাই ২০১১) হলেন জাপানের একজন প্রখ্যাত সাহিত্যিক ও সাংবাদিক। তিনি বাংলা একাডেমির একজন “সন্মানিত ফেলো” ছিলেন।
কাজুও আজুমা ১৯৩১ সালের ১৪ আগস্ট জাপানের টোকিও শহরে জন্মগ্রহণ করেন।
২০০০ সালে বিশ্বভারতী বিশ্ববিদ্যালয় কর্তৃপক্ষ ‘‘দেশিকোত্তম’’ সম্মাননা, ২০০৭ সালে পশ্চিমবঙ্গ রাজ্য সরকার ‘‘রবীন্দ্র পুরস্কার’’ এবং জাপান সরকার ‘‘কোক্কা কুনশোও’’ সম্মানান প্রদান করেন তাকে। রবীন্দ্র গবেষণা এবং সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ ২০১০ সালে তাকে “সম্মানসূচক ফেলোশিপ” প্রদান করে।
ঘোড়া নাচ
ঘোড়া নাচ হল উত্তর ও মধ্য রাঢ়-বাংলার কৃষিজীবী মানুষদের মধ্যে প্রচলিত একক প্রমোদনৃত্য। অগ্রহায়ণ মাসের শেষে ফসল ঘরে তোলার সময়ে কৃষকরা ঘোড়ার মত সাজসজ্জা করে বা অঙ্গভঙ্গি করে নাচের মাধ্যমে আনন্দানুষ্ঠান করেন।
এই নাচে একজন পুরুষ কাঠের ঘাড় ও মুখ তাঁর কোমরে বেঁধে এবং কোমরের নিচের অংশ রঙিন কাপড়ে ঢেকে রেখে এমনভাবে নাচতে থাকেন যেন মনে হয়, সত্যিকারের ঘোড়া নৃত্য করছে। কোথাও কোথাও একটি বাঁশের খাঁচা (পা বাদে) তৈরি করে সেটি রঙিন কাপড়ে বা কাগজে ঢেকে তার মধ্যে দাঁড়িয়ে ঢোলক, বাঁশি বা স্থানবিশেষে অর্গানের তালে তালে বিভিন্ন ভঙ্গিমায় নাচা হয়।
ঘোড়া নাচে উপস্থিত দর্শকমণ্ডলীকে নৃত্যশিল্পীর পায়ের নাচ দেখে বাকি দুটি পায়ের অস্তিত্ব কল্পনা করে নিতে হয়।
ক্লিনটন বুথ সিলি
ক্লিনটন বুথ সিলি (জন্ম: ১৯৪১) হলেন যুক্তরাষ্ট্রের একজন প্রখ্যাত সাহিত্যিক ও শিক্ষাবিদ। তিনি বাংলা একাডেমির একজন “সন্মানিত ফেলো”।
তিনি শিকাগো বিশ্ববিদ্যালয়ে বাংলা ভাষা ও সাহিত্যের প্রফেসর ইমেরিটাস ছিলেন।
সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ তাকে “সম্মানসূচক ফেলোশিপ” প্রদান করে।
শিলং মালভূমি
শিলং মালভূমি হচ্ছে ভারতের উত্তর-পূর্বাঞ্চলীয় মেঘালয় রাজ্যের একটি মালভূমি। এই মালভূমির দক্ষিণ, উত্তর এবং পশ্চিম দিকের ঢাল যথাক্রমে গারো, খাসি এবং জৈন্তিয়া পাহাড় সৃষ্টি করেছে।
উপগ্রহের ছবিতে এই মালভূমির প্রচুর ভগ্নস্থান দেখা গিয়েছে এবং উত্তর-দক্ষিণ ও পূর্ব-পশ্চিম দিকে অত্যধিক চাপ পরিলক্ষিত হয়েছে। টেকটনিক অংশে, ১৮৯৭ আসাম ভূমিকম্প থেকে শুরু করে ওল্ডহাম ফাটল সহ কতিপয় গভীর ভূমিকম্প বিন্দু দেখানো হয়েছে।
হাতিয়া দ্বীপ
হাতিয়া দ্বীপ হচ্ছে বাংলাদেশের বঙ্গোপসাগর এলাকার উত্তর দিকে অবস্থিত মেঘনা নদীর মোহনায় একটি দ্বীপ। এই দ্বীপটি নোয়াখালী জেলায় পড়েছে। এই দ্বীপের আয়তন ৩৭১ কিলোমিটার। ভোলা (যা বাংলাদেশের সবচেয়ে বড় দ্বীপ) এবং মনপুরা হাতিয়া দ্বীপের দুটি উল্লেখযোগ্য উপকূলীয় দ্বীপ। সবগুলো দ্বীপই ঘনবসতিপূর্ণ।হাতিয়ার পরিষদ হচ্ছে ওছখালী বাজার এটা প্রায়ই ঘূর্ণিঝড় এবং ধ্বংসাত্মক সামুদ্রিক ঢেউয়ের কবলে পড়ে থাকে।
২০১৫ সালে, বাংলাদেশ সরকার হাতিয়া দ্বীপে রোহিঙ্গা শরণার্থীদের পুনর্বাসনের সিদ্ধান্ত নেয়।
আব্দুল্লাহ আল মামুন পরিচালিত একটি চলচ্চিত্র "দরিয়া পাড়ের দৌলতী" হাতিয়া দ্বীপের জীবনধারার উপর ভিত্তি করে নির্মিত হয়েছে।
হাম্বলিদের ইতিহাস
হাম্বলিদের ইতিহাস (তাবাকাত আল-হানাবিলাহ) হচ্ছে ইবনে আবি ইয়া'লা (মৃত্যু ১১৩১ সন) রচিত হাম্বলি ফিকহের স্কলারদের জীবনী-অভিধান। বইটি শুরু হয়েছে হাম্বলি মাযহাবের প্রতিষ্ঠাতা আহমদ বিন হাম্বল রহঃ এর জীবনী দিয়ে। পরবর্তীতে হাফিয ইবনে রজব রহঃ (মৃত্যু ১৩৯৩ সন) উক্ত গ্রন্থের ধারাবাহিক হিসেবে "হাম্বলিদের ইতিহাসঃ অতিরিক্ত অংশ" (যাইল 'আলা তাবাকাত আল-হানাবিলাহ) নামে রচনা করেন। এই ধারাবাহিক অংশে ৪৬০ হিজরি পরবর্তী সময়ে মৃত্যুবরণকারী স্কলারদের জীবনী নিয়ে আসেন। আধুনিক কালে ৪ খণ্ডে প্রকাশিত গ্রন্থটির প্রথম দুই খণ্ড ইবনে আবি ইয়া'লার মূল বইটি এবং অবশিষ্ট দুই খণ্ডে ইবনে রজবের সংস্করণ রয়েছে।
জন ট্রিম
জন ট্রিম (; জন্ম: ২৫ জানুয়ারি, ১৯১৫ - মৃত্যু: ১২ নভেম্বর, ১৯৬০) ব্রিটিশ গায়ানার বারবাইসে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫২ সময়কালে চার টেস্টে অংশগ্রহণের সুযোগ হয় তাঁর। ঘরোয়া প্রথম-শ্রেণীর ক্রিকেটে ব্রিটিশ গায়ানার প্রতিনিধিত্ব করেছেন। ছোটখাঁটো মুখাকৃতির ট্রিম ডানহাতে ফাস্ট মিডিয়াম বোলিং করতেন। এছাড়াও ডানহাতে নিচেরসারিতে ব্যাটিং করতেন।
১৯৪৭-৪৮ মৌসুমে টেস্ট ক্রিকেটে অভিষেক ঘটে ট্রিমের। এরফলে প্রথম বারবাইসিয়ান হিসেবে টেস্ট ক্রিকেট খেলার সৌভাগ্য হয় তাঁর। গাবি অ্যালেনের নেতৃত্বাধীন ইংল্যান্ড দল ওয়েস্ট ইন্ডিজ সফরে আসে। প্রথমবারের মতো বোলিং করতে নেমে প্রথম ইনিংসে ছয় রানের মিতব্যয়ী বোলিং পরিসংখ্যান দাঁড় করে দুই উইকেট পান। দ্বিতীয় ইনিংসে আরও একটি উইকেট পান। ঐ সিরিজে ট্রিমের এটিই একমাত্র টেস্টে অংশগ্রহণ ছিল।
জানুয়ারি, ১৯৪৯ সালে ভারত সফরে আসে ওয়েস্ট ইন্ডিজ দল। চেন্নাই টেস্টে ৪/৪৮ ও ৩/২৮ এবং মুম্বইয়ে ৩/৬৯ পান। এরপর ১৯৫১-৫২ মৌসুমে অস্ট্রেলিয়া সফরের জন্য ওয়েস্ট ইন্ডিজ দলের সদস্য মনোনীত হন তিনি। মেলবোর্ন ক্রিকেট গ্রাউন্ডে স্বাগতিক অস্ট্রেলিয়ার বিপক্ষে ৫/৩৫ লাভ করেন। এটিই তাঁর খেলোয়াড়ী জীবনের সেরা বোলিং পরিসংখ্যান ছিল ও প্রথমবারের মতো পাঁচ উইকেট দখল করেন তিনি। তবে, ব্যাটহাতে দূর্ভাগ্যবশতঃ উভয় ইনিংসে রান-আউটের শিকারে পরিণত হয়ে জোড়া শূন্য লাভ করেন।
আন্তর্জাতিক ক্রিকেট অঙ্গনে তাঁর স্বল্পকালীন অংশগ্রহণ ছিল। তবে, এ সময়ে ১৮ উইকেট তুলে নিয়েছেন তিনি। টেস্ট ক্রিকেটের ইতিহাসে অন্যতম সর্বনিম্ন বোলিং গড়ের অধিকারী হচ্ছেন জন ট্রিম। উইকেট প্রতি ১৬.১৬ গড়ে খেলোয়াড়ী জীবনের সমাপ্তি ঘটিয়েছেন তিনি। প্রথম-শ্রেণীর খেলোয়াড়ী জীবন আরও সংক্ষিপ্ত প্রকৃতির ছিল। ব্রিটিশ গায়ানার পক্ষে চৌত্রিশ খেলায় অংশ নিয়ে ৯৬ উইকেট দখল করেন। ব্যাটহাতে একমাত্র অর্ধ-শতক করেছেন তিনি।
ক্যারিবীয় দ্বীপপুঞ্জে ট্রিম তাঁর ক্রিকেট খেলোয়াড়ী জীবন ১৯৫৩ সাল পর্যন্ত চালিয়ে যেতে থাকেন। ইস্ট ব্যাংক বারবাইসের নিউ অ্যামস্টারড্যামে তাঁর দেহাবসান ঘটে।
রমেশ চন্দ্র মিত্র
রমেশ চন্দ্র মিত্র (১৮৪০- ১৩ জুলাই, ১৮৯৯) ছিলেন কলকাতা হাইকোর্টের বাঙালি বিচারপতি ও খ্যাতনামা সমাজসেবী।
রমেশ চন্দ্র মিত্র ব্রিটিশ ভারতের অবিভক্ত চব্বিশ পরগনা জেলায় জন্মগ্রহন করেন, তার পিতার নাম ছিল রামচন্দ্র মিত্র। হেয়ার স্কুল ও প্রেসিডেন্সী কলেজে শিক্ষা সম্পন্ন করেন তিনি। বি এ ও বি এল পাশ করে ২১ বছর বয়েসে ওকালতি শুরু করেন সদর দেওয়ানী আদালতে। বিচারপতি অনুকূল মুখোপাধ্যায়ের মৃত্যুর পর কলকাতা হাইকোর্টে তার স্থলাভিসিক্ত হন তিনি। উচ্চপদস্থ ইংরেজ রাজপুরুষরা বিচারপতি মিত্রের আইন জ্ঞান ও রায়কে কদর করতেন।
রমেশ চন্দ্র সম্মানের সাথে বিচারপতির কাজ করেছেন প্রায় কুড়ি বছর। তিনি ১৮৮৭ সালে পাবলিক সার্ভিস কমিশন, কলকাতা বিশ্ববিদ্যালয়ের ব্যবস্থাপক সভার সদস্য ছিলেন। ১৮৮৩ সালে আদালত অবমাননার মামলায় রাষ্ট্রগুরু সুরেন্দ্রনাথ বন্দ্যোপাধ্যায়কে সাজা দেওয়ার সময় অন্যান্য সংখ্যাগরিষ্ঠ ইংরেজ বিচারপতির সাথে মতানৈক্য প্রকাশ করেছিলেন। রিপন কলেজের উন্নতি, শিক্ষাক্ষেত্রে সংস্কার করে জনপ্রিয় হন। 'এজ অফ কনসেন্ট' বিলের বিরোধীতা করেছিলেন তিনি। ভারতীয় জাতীয় কংগ্রেস দলে যোগ দিয়ে ১৮৯৬ সালে কলকাতা অধিবেশনের অভ্যর্থনা সমিতির সভাপতি হন। সংস্কৃত শাস্ত্রের অধ্যাপনার জন্যে কলকাতার ভবানীপুরে প্রতিষ্ঠা করেন চতুষ্পাঠী।
তার কৃতিত্বের জন্যে তাকে নাইট উপাধি প্রদান করা হয়।
নাসরত
নাসরত (, , ) ইসরায়েলের উত্তরাঞ্চলীয় নর্দান জেলার রাজধানী এবং বৃহত্তম শহর। নাসরত শহটি ইসরায়েলের "আরব রাজধানী" হিসেবে পরিচিত। ২০১৬ সাল অনুযায়ী এ শহরের জনসংখ্যা ছিল মোট ৭৫,৯২২ জন। এই শহরের জনগোষ্ঠী প্রধানত আরব জাতি। এদের মধ্যে ৬৯ শতাংশ মুসলমান এবং ৩০.৯ শতাংশ হলো খ্রিষ্টান। প্রাচীন নাসরত নগরীর পার্শ্বে নাসরত ইল্লিত (ঊর্ধ্বস্থিত নাসরত) শহর গড়ে উঠেছে। ২০১৪ সাল অনুযায়ী এই শহরে ইহুদি ধর্মের লোকসংখ্যা ছিল মোট ৪০,৩১২ জন। ১৯৭৪ সালে ইহুদিদের এই অংশকে পৃথক শহর হিসেবে ঘোষণা করা হয়। বাইবেলের নূতন নিয়মের বর্ণনানুযায়ী নাজারেথ শহর ছিল যিশু খ্রীষ্টের শৈশবকালের বাসস্থান এবং এটি খ্রীষ্টানদের তীর্থযাত্রার একটি কেন্দ্রস্থল। পাশাপাশি এই শহরের প্রাচীন ধর্মীয় উপাসনালয়গুলো বাইবেলে বর্ণিত ঘটনাগুলোর স্মৃতিচারক হিসেবে অবস্থান করছে।
বাংলাদেশের শেষ বাড়ি
বাংলাদেশের শেষ বাড়ি হচ্ছে বাংলাদেশের একটি আবাসিক জায়গা, যা সিলেট জেলার তামাবিলের জৈন্তিয়া হিল রিসোর্টের বাংলাদেশ-ভারত সীমান্তের আগে অবস্থিত। জৈন্তিয়া হিল রিসোর্টের পাশ থেকে পাহাড়-পর্বতের সাথে দুটি জলপ্রপাত দেখতে পাওয়া যায়। বাংলাদেশের পর্যটন শিল্পে এটি একটি জনপ্রিয় জায়গা, যা হাজার হাজার দর্শনার্থীদের আকর্ষণ করে।
ইমাম ইবনে রজব আল-হাম্বলী
ইমাম ইবনে রজব আল-হাম্বলী একজন মুসলিম বিদ্বান। তিনি জাইনুদ্দীন, আবুল ফারাজ, আব্দুর রহমান ইবনে আহমাদ ইবনে আব্দুর রহমান ইবনুল হাসান ইবনে মুহাম্মাদ ইবনে আবি আল-বারাকাত মাস'উদ আস সুলামি, আল বাগদাদি, আল-হাম্বালি রহঃ যিনি ইবনে রজব নামেই সুপরিচিত। তার এ নাম তিনি পেয়েছিলেন তার দাদার থেকে যিনি রজব মাসে জন্মগ্রহণ করেছিলেন, তিনি ছিলেন একজন বিদ্বান।
ইমাম ইবনে রজব জন্মগ্রহণ করেন বাগদাদে ১৩৩৫ খ্রিস্টাব্দে (৭৩৬ হিজরি)। তার দাদা ছিলেন একজন ধর্মতত্ত্ববিদ, ইসলামী শাস্ত্রের বিশিষ্ট বিদ্বান, বিশেষ করে হাদিস শাস্ত্রের। তার বাবাও বাগদাদে জন্মগ্রহণ করেছিলেন এবং বহু পণ্ডিতগণে কাছে শিক্ষা গ্রহণ করেছিলেন। তার বয়স যখন পাঁচ, ইবনে রজবের পরিবার দামেস্কে স্থানান্তরিত হয়, তখন তিনি জেরুজালেম সফর করেন এবং সেখানে আল-আলা'ঈর কাছে জ্ঞানার্জন করেন। এরপর তিনি বাগদাদে যান এবং সেখান থেকে মক্কা গমন করেন। মক্কায় তার পিতা তার শিক্ষার জন্য সু-ব্যবস্থা করে রাখেন। এরপর তিনি মিশর সফর করেন এবং এরপর আবার দামেস্কে ফিরে যান, সেখানে তিনি ছাত্রদের শিক্ষাদান শুরু করেন। তিনি ইবনে আন-নাকীব (মৃত্যু ৭৬৯ হিজরি), আস সুবকি, আল ইরাকি (৮০৬ হিজরি), মুহাম্মাদ ইবনে ইসমাইল আল খাব্বাজ এবং প্রমুখ বিদ্বানের কাছে শিক্ষা গ্রহণ করেন। তিনি যুগশ্রেষ্ঠ 'আলিমে দ্বীন ইবনে কায়্যিম আল যাওজিয়্যাহ রহঃ এর মৃত্যুর আগ পর্যন্ত তার কাছে অধ্যয়ন করেন।  ইমাম আন-নববী রহঃ কর্তৃক রচিত প্রসিদ্ধ গ্রন্থ "চল্লিশ হাদীছ" এর একটি বৃহৎ ব্যাখ্যা (শরাহ) ইবনে রজব রচনা করেছিলেন (জামি' আল-উলুম ওয়াল হিকাম) যা আজ পর্যন্ত চল্লিশ হাদীছের শ্রেষ্ঠ ব্যাখ্যা গ্রন্থ হিসেবে সমাদৃত হয়ে আসছে। জীবনের শেষ দিকে তিনি শ্রেষ্ঠতম হাদীছ গ্রন্থ ছহীহ আল-বুখারীর ব্যাখ্যা রচনা শুরু করেন কিন্তু "জানাজার সালাত অধ্যায়ে" পৌঁছার আগেই মৃত্যু বরণ করেন। তিনি সেই গ্রন্থের নাম দিয়েছিলেন ফাৎহুল বারী যা পরবর্তীকালে দার ইবনে জাওযী থেকে ৭ খণ্ডে প্রকাশিত হয়েছে। ইবনে রজবের মৃত্যুর ২০ বৎসর পর ইবনে হাজার আস্কলানী রহঃ ছহীহ আল-বুখারীর ব্যাখ্যা রচনা শুরু করেন এবং ইবনে রজব আল হাম্বালি রহঃ এর সম্মানে গ্রন্থের শিরোনাম দেন ফাতহুল বারী যেটা ছহীহ আল বুখারীর শ্রেষ্ঠতম ব্যাখ্যা হিসেবে প্রতিষ্ঠিত।
ইবনে রজব রহঃ ৭৯৫ হিজরি সনের চতুর্থ রমযানের পবিত্র এক রাতে (১৩৯৩ ঈসায়ী) মৃত্যুবরণ করেন। তখন তার বয়স হয়েছিল ৫৯ বছর। মৃত্যুর পর দিন তার জানাযার সালাত অনুষ্ঠিত হয় এবং তাকে সমাহিত করা হয় বাব আস-সাগীর কবরস্থানে।
ইবনে কাযী শুহবাহ ইবনে রজবের ব্যাপারে বলেন, "তিনি জ্ঞান বিজ্ঞানের বহু শাখায় পারদর্শী (পণ্ডিত) ছিলেন। তিনি হাম্বালি ফিকহের ওপর নিবিষ্ট মনে বহু সময় দেন একজন অদ্বিতীয় হাম্বালি ফকীহ হিসেবে প্রতিষ্ঠিত হওয়ার আগ পর্যন্ত। হাদিস শাস্ত্রের বিভিন্ন অপূর্ণতা পূরণ করার জন্য, জ্ঞান অর্জনের জন্য নিজেকে অনুগত করে নিয়েছিলেন। তিনি লেখালেখির জন্য নির্জনতাকে বেঁছে নিয়েছিলেন।"
হাফিয ইবনে হাযার আল-আস্কলানী রহঃ তার ব্যাপারে বলেন, "তিনি খুব উচু পর্যায়ের হাদীছ শাস্ত্রবিদ ছিলেন; উসুলুল হাদীছ, রিযাল শাস্ত্র, হাদীছের সনদ মতন এবং হাদীছের অর্থ ব্যাখ্যা সম্পর্কে পারদর্শী ছিলেন।"
ইমাম আবু মুফলিহ আল-হাম্বালি তার ব্যাপারে বলেন, "তিনি ছিলেন শাইখ, অন্যতম শ্রেষ্ঠ স্কলার, হাফিয, এবং এমন একজন যিনি পার্থিব জীবন থেকে বিমুখ। তিনি হাম্বলি মাযহাবের একজন প্রসিদ্ধ শায়খ (বিদ্বান) এবং বহু গুরুত্বপূর্ণ জ্ঞানগর্ভ গ্রন্থ রচনা করেছেন।"
Ibn Rajab From At-tawhid.net
কাযী আবু ইয়া'লা
আবু ইয়া'লা মুহাম্মাদ ইবনে আল-হুসাইন ইবনুল ফাররা (এপ্রিল ৯৯০ - ১৫ আগস্ট ১০৬৬) সাধারণত কাযী আবু ইয়া'লা নামেই পরিচিত, একজন প্রখ্যাত হাম্বলী বিদ্বান ও ফাকীহ। 
হাম্বলীদের কাছে তিনি আল কাযী নামে পরিচিত। 
ইসলামী আইন শাস্ত্রের একজন অন্যতম শ্রেষ্ঠ জুরিস্ট, যিনি বাগদাদে গড়ে ওঠা ইসলামী সভ্যতায় আইনের ক্রমবিকাশে গুরুত্বপূর্ণ ভূমিকা পালন করেন।
কাযী আবু ইয়া'লা বহু কাজ রেখে গেছেন, এর মধ্যে উল্লেখযোগ্যঃ
আল-বায়হাকী
আবু বাকর আহমাদ ইবনে হুসাইন ইবনে 'আলী ইবনে মুসা আল-খোসরোযেরদী আল-বায়হাকী, (البيهقي) ইমাম আল-বায়হাকী নামে সমাধিক পরিচিত, ৯৯৪ ঈসায়ী সন মোতাবেক ৩৮৪ হিজরি সালে সাবযেভারের নিকটে একটি ছোট্ট শহর খোসরোযেরদে জন্ম গ্রহণ করেন যা তখন খুরসানের বায়হাক নামে পরিচিত ছিল। তিনি তার জীবদ্দশাতেই, একজন প্রসিদ্ধ হাদীছ শাস্ত্রবিদ হিসেবে প্রতিষ্ঠা লাভ করেন, এবং তিনি ছিলেন শাফি আশ'আরী থিওলজির অন্যতম গুরুত্বপূর্ণ ব্যক্তিত্ব।
আল-বায়হাকী রহঃ এর পূর্ণ নামঃ (আরবী) أحمد بن الحسين بن علي بن موسى الخراساني البيهقي المشهور بالبيهقي.
ইমাম বায়হাকী ছিলেন শাফি'ঈ ফিকহের স্কলার এবং একইসাথে হাদীছ শাস্ত্রের পণ্ডিত। তিনি ফিকহ অধ্যয়ন করেন আবুল ফাতাহ নাসির ইবনুল হুসাইন ইবনে মুহাম্মাদ আল-নায়সাবুরী, আবুল হাসান হানকারীর নিকট। হাদীছ অধ্যয়ন করেন ইমাম হাকিম, আবু মানসুর আল-বাগদাদী এবং প্রমুখ হাদীছের স্কলারদের কাছে। তিনি ছিলেন হাদীছশাস্ত্রের ইমাম আল-হাকিমের প্রধানতম ছাত্র বা শাগরেদ। তিনি মৃত্যু বরণ করেন ১০৬৬ ঈসায়ী সনে।
বায়হাকী রহঃ ছিলেন তার সময়ের অন্যতম খ্যাতনামা লেখক, লিখেছেন এক হাজার খণ্ডের অধিক রচনা, আয-যাহাবীর মতে। তার উল্লেখযোগ্য রচনাসমূহ হচ্ছে:
ইবনে মুফলিহ
ইবনে মুফলিহ আল-মাকদিসি, পুরো নাম "শামসুদ্দীন আবু আব্দুল্লাহ মুহাম্মাদ ইবনে মুফলিহ ইবনে মুহাম্মাদ ইবনে মুফাররায আল-রামিনী আল-মাকদিসী" (৭১০-৭৬৩ হিজরি/ ১৩১০-১৩৬২ ঈসায়ী), হাম্বলি আইনশাস্ত্রের একজন গুরুত্বপূর্ণ ব্যাক্তিত্ব তার সময়কার হাম্বলী ফিকহের অন্যতম শ্রেষ্ঠ বিদ্বান লেখক ছিলেন। তিনি ছিলেন আইনজ্ঞ এবং আইনজ্ঞদের মধ্যে প্রধানতম ব্যক্তি। তিনি তার শাস্ত্রের অভিভাবক হিসেবে গ্রহণ করেছিলেন যুগশ্রেষ্ঠ হাম্বলী স্কলার এবং মুজাদ্দিদ ইবনে তাইমিয়াহ রহঃ-কে।
ইবনে মুফলিহ বিয়ে করেন হাম্বলী আইনশাস্ত্রবিদ কাযীউল কুযাত জামালুদ্দীন মারদাউঈ (৭০০-৭৬৯/ ১৩০০-১৩৬৭) এর কন্যাকে। তাদের ছিল সাত সন্তান; ৫ ছেলে, ২ মেয়ে।
তিনি তার জীবন অতিবাহিত করেন লেখালেখি এবং শিক্ষকতা মধ্য দিয়ে। দামেস্কের তিনটি হাম্বলী মাদ্রাসায় অধ্যাপনা করেন যেগুলো ছিল আল-জাওযীয়্যা, আল-সাহিবিয়্যাহ এবং আল-'উমারিয়্যাহ। ৭৬৩ হিজরিতে মৃত্যু বরণ করেন।
তিনি বিশেষ নজর দিয়েছিলেন ইবনে তাইমিয়াহ কর্তৃক রচিত আইনবিজ্ঞানে। তার কিছু গ্রন্থ হাম্বলী ফিকহের প্রাথমিক যুগের হারিয়ে যাওয়া কাজগুলোর কিছু অংশ ধরে রেখেছে, অদ্যাপি বর্তমান আছে এমন একটি উল্লেখযোগ্য গ্রন্থ হচ্ছে, আদাব আল-শারিয়াহ (৩ খণ্ডে, ১৯৩০ সালে কায়রো থেকে প্রকাশিত), ইবনে আকিলের কিতাবুল ফুনুনের কিছু সংগ্রহ এখানে বিদ্যমান। আইন প্রণালীবিদ্যার ওপর রচনা করেছেন কিতাবুল ফিকহ। তার রচিত কিতাবুল ফুরু'উ (৩ খণ্ড) হাম্বলী ফিকহের একটি গুরুত্বপূর্ণ গ্রন্থ।
ইসহাক জমিদার বাড়ি
ইসহাক জমিদার বাড়ি বাংলাদেশের চট্টগ্রাম বিভাগের লক্ষ্মীপুর জেলার অন্তর্ভূক্ত এক ঐতিহাসিক জমিদার বাড়ি।
ভারত উপমহাদেশের ব্রিটিশ শাসন আমলে এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন ইসহাক চৌধুরী। যা প্রায় ষোল একর জমিতে নির্মাণ করা হয়। এই জমিদার বাড়িটি আগে মনির উদ্দিন ভূঁইয়া বাড়ি নামে পরিচিত ছিল। মনির উদ্দিন ভূঁইয়া ছিলেন এই বাড়ির প্রথম স্থপতি। তিনি জমিদার ইসহাক চৌধুরীর দাদা। পরে জমিদার ইসহাক চৌধুরী ব্রিটিশদের কাছ থেকে জমিদারি কিনে এই বাড়িতে জমিদারি প্রতিষ্ঠিত করেন। তাই পরবর্তীতে এই জমিদার বাড়িটি ইসহাক জমিদার বাড়ি নামে পরিচিতি পায়।
লক্ষ্মীপুরর সদর উপজলা হতে সড়ক পথে হামছাদি ইউনিয়ন পরিষদের পূর্ব পাশে দিয়ে আধা কিলোমিটারের রাস্তা।
হান্নাহ চ্যাপলিন
হান্নাহ চ্যাপলিন (ইংরেজি: Hannah Chaplin; জন্মনাম: হান্নাহ হ্যারিয়েট পেডলিংহাম হিল, মঞ্চনাম: লিলি হার্লি; ৬ আগস্ট, ১৯৬৫ – ২৮ আগস্ট, ১৯২৮) ছিলেন একজন ইংরেজ অভিনেত্রী, গায়িকা ও নৃত্যশিল্পী। তিনি ১৬ বছর বয়স থেকে ব্রিটিশ গীতিমঞ্চে পরিবেশনা করতেন। তিনি ইংরেজ গীতিমঞ্চের গায়ক চার্লস চ্যাপলিন সিনিয়রের স্ত্রী এবং খ্যাতনামা ইংরেজ অভিনেতা ও চলচ্চিত্র নির্মাতা চার্লি চ্যাপলিন ও তার দুই সৎ ভাই - অভিনেতা সিডনি চ্যাপলিন ও চলচ্চিত্র পরিচালক হুইলার ড্রাইডেনের মাতা। তার মানসিক অসুস্থতার কারণে তিনি ১৮৯০ এর দশকের মাঝামাঝি সময় থেকে আর অভিনয় চালিয়ে যেতে পারেন নি। এখনকার সময়ে ধারণা করা হয় তার মানসিক অসুস্থতার কারণ ছিল সিফিলিস। ১৯২১ সালে তিনি তার পুত্র চার্লির কাছে ক্যালিফোর্নিয়ায় চলে যান। ১৯২৮ সালের আগস্টে মৃত্যুর পূর্ব পর্যন্ত সেখানে সান ফার্নান্দো ভ্যালিতে একটি বাড়িতে তার শুশ্রূষা চলে।
হান্নাহ হ্যারিয়েট পেডলিংহাম হিল ১৮৬৫ সালের ৬ আগস্ট লন্ডনের ওয়ালওর্থ জেলার ১১ ক্যামডেন স্ট্রিটে জন্মগ্রহণ করেন। তার পিতা চার্লস ফ্রেডেরিক হিল ছিলেন একজন মুচি। তিনি আইরিশ বংশোদ্ভূত ছিলেন। হান্নাহর মা ম্যারি অ্যান হজেস ছিলেন একজন ব্যবসায়ীর কেরানির কন্যা। হজেসের পূর্বে একজন স্বাক্ষর রচয়িতার সাথে বিয়ে হয়েছিল, কিন্তু তিনি একটি দুর্ঘটনায় মারা যান।
১৬ বছর বয়সে হান্নাহ অভিনেত্রী হিসেবে তার ভাগ্য পরিবর্তন করতে বাড়ি ছেড়ে চলে যান। সে সময়ের অন্যতম সফল নারী অভিনেত্রী লিলি ল্যাংট্রি ছিলেন তার অনুপ্রেরণা এবং তার নামানুসারে তিনি তার মঞ্চনাম রাখেন লিলি হার্লি। তিনি গীতিমঞ্চে অভিনেত্রী ও গায়িকা হিসেবে কাজ করতেন। ১৮৮০ এর দশকে "শেমাস ওব্রায়ান" নামে একটি আইরিশ স্কেচে অভিনয় করতে গিয়ে তিনি তার মঞ্চ সহ-পরিবেশক চার্লস চ্যাপলিনের সুন্দর চেহারা ও অভিব্যক্তি দেখে তার প্রেমে পড়েন। এই সময়ে তার মায়ের চিত্র বর্ণনা করতে গিয়ে চার্লি চ্যাপলিন লিখেন যে তিনি দেখতে "স্বর্গের অপ্সরী"র মত ছিলেন। তিনি আরও বলেন যে তার মা "খুবই সুন্দরী ও আকর্ষনীয় ছিলেন এবং তার রূপে মুগ্ধ হওয়ার মত জাদু ছিল"।
শেষ জীবনে তার সন্তানের নিশ্চিত করেন যে ক্যালিফোর্নিয়ার সান ফার্নান্দো ভ্যালির নতুন বাড়িতে হান্নাহ ২৪ ঘণ্টা যত্নের মধ্যে রয়েছেন। সাত বছর পর, ১৯২৮ সালের ২৮ আগস্ট তিনি ক্যালিফোর্নিয়ার গ্লেনডেলে এক হাসপাতালে মৃত্যুবরণ করেন। মৃতুকালে চার্লি তার পাশে ছিলেন। তাকে হলিউড ফরেভার সিমেট্রিতে সমাহিত করা হয়।
রিচার্ড অ্যাটেনব্রো পরিচালিত ১৯৯২ সালের চার্লির জীবনীমূলক চলচ্চিত্র "চ্যাপলিন"-এ তার নাতনী জেরাল্ডিন চ্যাপলিন তার ভূমিকায় অভিনয় করেন। জেরাল্ডিন তার অভিনয়ের জন্য শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
রামু থানা
রামু থানা বাংলাদেশের কক্সবাজার জেলার অন্তর্গত রামু উপজেলার একটি থানা।
রামু থানা গঠিত হয় ১৯০৮ সালে।
রামু উপজেলার ১১টি ইউনিয়নের প্রশাসনিক কার্যক্রম রামু থানার আওতাধীন।